https://www.berria.eus Bere azken artikuluak eu Sat, 21 May 2022 21:15:58 +0200 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/1876/016/001/2021-11-30/lurrari_lotuz_euripean_dantzan.htm Tue, 30 Nov 2021 00:00:00 +0100 Maider Alustiza Lasa https://www.berria.eus/paperekoa/1876/016/001/2021-11-30/lurrari_lotuz_euripean_dantzan.htm\nOraingoan, ezker abertzaleko pertsona gisa, azken bost urteetan lokartuta izan dudan etorkizunerako itxaropena piztu zaidan honetan, Sorturen orainaz kezkaturik idazten dut.\nBeste askok bezala, aktiboki parte hartu dut ezker abertzalean azken hogeita bost urteotan, herrian, kargu instituzionalak, bozeramailetzak... Baita zintzoki bozkatu ere, legalak eta ilegalak ginenean, batzuetan kritiko, askotan irribarretsu. Ez dut ordea botorik eman azken bost urteotan. Batzuek bere egin duten euskal ezker abertzale hori ezin nuen sustengatu, nahiz eta euskal abertzaletzat dudan neure bihotz, buru zein esku ezkertiarra.\nBaina Lurrari lotuz ponentzia etorri da. Ahots kritikoa altxa da, Ã±abardurak Ã±abardura, eztabaida eta kritika eraikitzailearen bidez ildo ofiziala hobetzeko aukera iritsi da.\nBalantzean gehiegi zentratu omen dira batzuk. Balantzearen irakurketa ezinbestekoa da aurrera begirakoa marrazteko. Eta harriduraz entzun dut hamar urteko balantzea, Disney jaunak idatzia bailitzan. Zorionez, irakurketa positibo asko dago egiteko, urte luzeetan zehar euskal herritar askok egindako lana eta emandako bizitzei esker iritsi baikara gauden eszenatokira, baina baita zuzendu eta borrokatzeko asko ere.\nGure herriko etxe askotako egoera ez da erraza izan, gurean azken hamar urteotan jasandako lau espetxealdiren ostean bosgarrenaren zain gaude, semeak futbol partida bezperan cara al sol eta Franco goratzen duten irudiak jaso ditu aurkariengandik, alabak euskaraz matrikulatua egonik gazteleraz ikasi behar du, amonak 30 urteren ostean jarraitzen du espetxera joaten, aurrez aurreko bisitarik gabe oraingoan, biolentzia matxistak eragindako 30 emakumetik gora hilda, Baionako elizan janari eske doazen euskal preso ohiak, puskatutako hamaika familia artatu gabeko espetxe politikaren ondorioen eraginez, euskal militanteen aurkako prozedura judizial berriak, euskal kulturaz bizitzeak arrisku handiko kirola dirudi, zenbat hildako lanean ari zirelarik, duela ehun urteko hezkuntza sistemarekin jarraitzen dugu... azken hamarkadan, bai.\nAlde pertsonalak alde batera utzi behar direla aurpegiratu zidan batzarrean gaztetxo batek. Zer da ezker abertzalea ba, pertsonez osatutako mugimendua ez bada? Lau pareta zuri eta hotzeko ordenagailuan idatzitako hitz soiletako estrategia bainoago, hobe litzaiguke pertsonetan oinarrituta margotu, zuzendu, aberastu eta koloreztatutako marrazki, kantu ala dantza plazaratuko bagenu.\nEdo emakume gehiago baleude erabakiguneetan, historikoa den adierazpena egin behar denean bi gizonezko azaltzen baitira (ulergaitza zaidan testuaren balorazioa alde batera utziko dut oraingoan). Erabakiak nork hartzen dituen bai, baina nork komunikatzen dituen, horrek ere badu garrantzia; eta herria emakumez josia dago, zorionez. Hori bai, emakume batek iritzia ematen duenean prota hutsa da, eta gizonezkoak hitz egiten duenean putoamoa oraindik ere. Zinegotzi ginenean, espainiar estatu mailako sasi kazetari batek gure udal taldeari buruzko artikulua idatzi zuen: «las concejalas de herri batasuna huelen a cianuro vaginal» idatzi zuen. Bi ginen emakumezkoak orduan, bien izen-abizenekin idatzi zuen iraina estatu mailako egunkari batean. Hura salatzea ez omen zen lehentasuna, ilegalizatu behar gintuzten, udal taldeko hiru kide espetxeratu egin zituzten, hildakoak astero... lehentasunak baziren bai, baina feminismoak ere hor beharko luke. Ezin uka gauza on asko egin baziren ere gure etxeko jarduna batzuetan matxista izan zela eta dela.\nLau pareta artean nola idatzi daitezke baserritarrez, arrantzalez, musikariz, irakaslez, ikaslez, ingeniariz, kirolariz eta abarrez osatutako ezker abertzalearen oraina eta etorkizuna?\nZuatzuko egoitza berria inauguratu zenean koadro bat oparitu nion Sortuko arduradunari; Haizearen Orrazia ikus daiteke, eta zera dio: Bizitza ez da noiz atertuko itxarotea, euripean dantzan ikastea baizik. Sentitu, pentsatu, ekin!. Duela gutxi koadroak pareta berean jarraitzen duela ikusi nuen, baina orain, bulegoa EH Bilduko lehendakariarena zela esan zidaten.\nBehaketa ezinbestekoa da, entzutea are gehiago. Parte hartzea ez da erraza izan kongresu honetan, parte hartzaileen erdiak ez du botoa eman... Larria benetan egoera. Indartuta atera omen gara... Indar handirik ez du 3.164 pertsonak gidatutako mugimendu batek... LABek 45.000 afiliatu, Gazte Topagune Sozialistak 1.500 parte hartzaile elkartu, Ernaik 200 azken topaketan, Bilboko manifestazioan milaka pertsona, Ikama, Bilgune Feminista, Ikasle Abertzaleak, Itaia... eta abar. Garaian Amnistiaren Aldeko Mugimendua sartuko nukeen, baina esan dut politika utzia dudala eta ez dakit gaur egun zertan den arlo hori...\n3.000 lagunek ezker abertzalearen ildoa eta zuzendaritza marraztuko badute, jai dugu. Atera gaitezen kalera, zabal dezagun parte hartzea, etxe, baserri, bide, fabrika, kultur areto, frontoi eta zelai guztietara.\nOrainaz kezkaturik, etorkizuneko itxaropenaz begiak zabalik, dantzatu gaitezen lurrari lotuz euripean, ala suaren gainean, ala edozein herriko jaietan. Guztiok.\nGora ezker abertzalea.]]> https://www.berria.eus/paperekoa/1896/021/001/2021-07-20/1313_zer_moduz.htm Tue, 20 Jul 2021 00:00:00 +0200 Maider Alustiza Lasa https://www.berria.eus/paperekoa/1896/021/001/2021-07-20/1313_zer_moduz.htm\nHamaika urte ondoren, biziraupena eta defentsa mekanismo orori heldutako tsunamian surfean aritu ostean, gezurretan arituko nintzaizuke ondo soil bat jaurtita. Kontakizun judiziala zein kokapen politikoak edan ditut hedabide ezberdinetatik. Oilo ipurdia larru azalean torturak entzundakoan, amorrua, inpotentzia... zinez gogorra.\nUrte berean bigarren atxiloketa zein espetxeratzea izan genuen 2010eko apirileko hura. Bosgarrenaren atarian oraingoan. Espetxeratu zutenean partekatu zidan etengabeko galdeketez gain, bost egunez jan, edan eta lorik egin gabe egon zelarik laugarren egunean ospitalera eraman zutela. Hamaika urte ondoren, bere burmuinak oztopatutako pasartea berreskuratuz, komisariako ziegan umeen eta nire argazkiak erakutsi eta mehatxuak egin zizkiotenekoekin egin zuen oka. Entzundakoan ohartu nintzen nire garunak ere blokeatu zuela ezaguna bezain mingarri nuen eta bere deklarazio judizialean jasoa dagoen pasarte hura.\nBeste hainbat bezala hilotz aterako ote zuten jakin gabe, zer kontatu seme-alabei? Umeen galderei erantzunik ez zuen ama nintzen. Noiz? Non? Zergatik? Ez dakit, maite. Anaiaren etxean egin behar izan genuen lo, Guardia Zibilak etxea hankaz gora utzi, guztia txikitu eta lapurtu ostean. Hori da epaiketa honek dakarkiguna egunotan. Baina bizitzak jarraitzen zuen, pureak, fardelak, lana... Nekea, tristura, kezka aste honetan birbizitako oroitzapenak.\nEtxeko postontzian Guardia Zibilaren txosten mardula topatu nuen. Abokatuen datuak, jarraipenak, komisarian eman beharreko tratua... Zer da hau? Zer egin? Bidea atzera begira eginaz, abokatuei eraman eta audientzia espainiarrean aurkeztu genuen. Hurrengo egunean prentsa oharra argitaratu zuten: «La Guardia Civil acusa a la esposa de uno de los acusados de hurto de documento». Poliziaz jositako etxe hartan, hiru orduz bi guardia zibilek armaz apuntatzen ari zitzaizkidala... Oraingoan bai superwoman! Irailaren 7an joan behar dut epaiketan deklaratzera; senarra han egongo denez, seme-alabak hemen utzi eta antolatu beharko ditugu eskolako beraien lehen egunean.\nBi hilabetera eman ziguten lehenengo aldiz telefonoz hitz egiteko aukera. Hiru hilabetera lehenengo bisa umeekin. Lau urtekoak ez zuen sinisten aita bizirik zegoela ere. Nire gogoaren kontra, kristalaren atzetik bisita egitera eraman nuen bizirik zegoela ikus zezan. Aita ikusi eta lokutoriotik atera zen korrika. «Nondik joaten da berarengana?». Bere onetik ateratako animalia gisa atzera eta aurrera irteera bila korrika ibili ostean onartu zuen ez zegoela aita besarkatzeko biderik. Oraindik ere gogoratzen dudan bakoitzean, barrena hausten ari zaidan oihartzuna datorkit.\nAste honetan hitz egin du horri buruz lehenengoz, «guztia beltza, argirik gabe zegoela gogoratzen dut», esanaz. Hilabetera, gure semearen gorputzak gaixotasun arraro bat garatu zuen. Besoa atrofiatu eta paralizatu egin zitzaion. Gerta zekiokeen gauzarik onena besorik gabe geratzea omen zen. Medikuz mediku, tratamendu gogorra, eskolarik gabe,... telefonoz kontatu behar izan nion guztia senarrari; nola kontsola nezake telefonoz bestaldeko negar hura... Mina, nirea, berea, haurrarena,... Injustizia honekiko lau urteko haurraren erreakzio bortitza.\nPolitikan lanean luze aritu eta bost seme-alaba erditu ostean, behingoz urte luzetako ikasketen emaitza martxan jartzeko hautua egin, eta 2009 osoan zehar nire ametsa zen enpresa eraikitzen aritu nintzela ere kontatuko dizut. Proiektu profesionala garatu eta autosufizientzia ekonomikoa. Emakume bezala hobe ulertuko nauzu, irakurle. Hasi eta hilabetera eraman zuten. Bakarrik, espetxe politika den munstroaren aurrean: familiaren zaintzan, senarraren zaintzan, 1.800 km hamabost egunean behin, motxilak, paketea... eta bizitzak jarraitzen zuen, erosketak, pureak, fardelak, biberoiak... Akabo proiektua. Abenduaren 3an atera zuten espetxetik, 24an hil zen bere aita bihotzeko gaitzak jota. Hilabete gutxira diagnostikatu zidaten bizitza baldintzatu didan artritis erreumatoidea.\n2016an, hirugarren espetxealdian, hilabetez ospitalean, hiru ebakuntza, hil ala bizikoa bat, ZIUan hilzorian larri, zainetatik sartutako morfinak lausotu ezin zuen heriotza deseatzerainoko mina ezagutu nuen. Bat-batean, seme-alabak utzi behar izan nituen, dispertsatuta. Aita, espetxean gaizki. Ama, ospitalean hilzorian. Ez genuen elkar ikusi hilabetez.\nBizitza motza geratuko zait garai hartan lagundu gintuzten guztiak eskertzeko. Nire egoeraren larritasunean oinarrituta eta «familiaz okupatu zedin» askatu egin zuten, hala zioen epailearen idatziak bederen. Etxean elkartu ginen berriz ere zazpiok. Hitzekin ezin konta nezake elkartze hori zer izan zen. 13/13 epaiketaz ari naizenez, hurrengorako utziko dut, ez baita ipuinetako istorio polita muturreko isolamenduak hautsitako pertsona zein familia elkartu zenekoa eta urteetan sufritutako ondorioak.\nEgun, seme-alaba eredugarri zein zoragarriekin naturan libre bizi gara zazpiok. Gaixotasuna gainditu, eta hamabost urteko musikari aparta dugu garai hartan lau urterekin gorputzak gelditu zuen semea. EHko txistulari txapelduna; gaitasun handien ondorioz, ikasturte bat salto egin duen etorkizuneko orkestra zuzendari maitagarria, eta horrela jarrai nezake bostekin.\nEpaiketa honetan, hamabi urteko espetxeratzearen mehatxupean, bizirautetik bizitzera pasatutako biktima familia honi berriz ere bizirautera pasatuko ote garen mamua berpiztu zaio. Aita Madrilen dagoen bitartean beldur guztiak itzuli eta Damoklesen ezpatak bere horretan jarraitzen duela erakutsi digu. Espetxera ez baitoa pertsona bakarra, familia osoa espetxeratzen baita. Hala egin beharko nuke, baina ez dizut oraingoan hitz egin senideok pairatzen ditugun etengabeko giza eskubide urraketa sistematikoei buruz. Oraindik ehunka senidek horrela jarraitzen duela jakiteak bihotza uzkurtzen baitit. Lerro hauen bidez, nire besarkada beroena eta maitasun guztia espetxea pairatzen duen senide orori. Baita injustizia politiko eta humano berri honen aurrean epaiketa honetan dauden hamabost haur eta familiei ere.\nMilaka senide dago gure herrian «zer moduz?» gehiagotan galdetu beharko litzaiokeena.]]>


“MarMarka” markaren zaintzari buruzko jardunaldia egingo dute Donostian | Azkue Fundazioaren Egunkaria\n“MarMarka” markaren zaintzari buruzko jardunaldia egingo dute Donostian\nMarMarka. Markaren zaintza eta buruhausteak #NortasunaSarean jardunaldia egingo dute martxoaren 23an, Donostiako Koldo Mitxelena gunean, 18:30etik 20:30era.\n“MarMarka lelopean, jardunaldi honek gure markaren estrategiaren garrantzia hausnartu ostean honen zaintza, eta lanketan sortzen diren buruhausteei heldu nahi diegu. Nola zaindu zure marka sareetan? Zer eduki behar duzu kontuan markaren estrategian? Galdera hauen inguruan suerta daitezkeen zalantzak argitu nahi ditugu”.\nEgitarauari dagokionez, Ion Ansa Mendizabalek (Estrategia aholkularia) eta Maider Beldarrain Iribarrek (Komunikazio estrategikoa) marka zaintzerakoan aintzat hartu beharreko funtsezko kontuak aztertuko dituzte.\nHorrekin batera, hainbat esperientzia azalduko dituzte mahai-inguru formatuan. Solasaldian hauexek parte hartuko dute: inguruan Itsaso Muñoz Rodriguez (Ordiziako Udala),Alexander Padilla López (Gaztea), Aitziber Onaindia Martinez (Gau Beltza) eta Arturo Villanueva Arteaga (Biba Ardoak).\nIzena emateko, hemen.\nAzkue Fundazioaren eta Euskararen Etxearen 2021eko jardunaren memoria


16.- Kerexetaegia Hegokoa — Dolmenen Ibilbidea Karakate\nHileta-ganbara hainbat harlosaz osatuta zegoen, eta beste harlosa handi batek ganbara estaltzen zuen. Gainetik, egitura osoa harrizko tumulu batez estalita zegoen. Jatorrizko egitura horretatik, 1921ean hiru harlosa kontserbatzen ziren soilik, estalkia erorita zegoen, eta tumulua lubaki zabal batez moztuta zegoen. Gaur egun ikus daitekeena emaitza zientifikoetan oinarritu den berreraikitze-proiektu baten ondorioa da.\n17 m-ko diametroa eta 1,8 m-ko altuera duen tumulua. Ganbarak gutxi gora behera 2 x 1,5 m-ko zabalera dauka.\nJ. M. Barandiaranek aurkitu zuen 1920an, eta urtebete geroago T. Aranzadik, J. M. Barandiaranek eta E. Egurenek indusi zuten. Ordurako monumentua arpilatuta zegoen lubaki handi batez, eta ganbararen estalkia erorita zegoen. 1980ko hamarkadan pertsona partikular batzuek zaharberritze saio bat egin zuten, estalkia mugituz. 2014an, M. Ceberiok indusketa eta topografia zehatz bat egin zuen. Datu horietan oinarrituta, 2018an Bazetak, Telleriak eta Aguirrek berreraikitze proiektu bat garatu zuten eta egungo itxura eman zioten monumentuari. Egitura eta materialak hainbat ikerketa-lanetan argitaratu dira: Aranzadi, Barandiaran eta Eguren (1922), J. M. Barandiaran (1953), J. Elósegui (1953), Gipuzkoako Karta Arkeologikoak (1982, 1990), J. M. Apellániz (1973).\n1921eko indusketan harrizko aizkora bat, gezi punta bat, bi arraspa, bi suharrizko printza eta zeramika zati bat aurkitu ziren. 2014ko indusketan 17 zeramika zati eta 7 suharri aurkitu ziren.\nKerexetategi hegokoa estazio osoan hobeto kontserbatu den trikuharria da, eta horregatik posible izan da berreraikitzea. Gainera, pieza gehien eman dituen monumentuetako bat da, Gizaburuagarekin batera. Gaur ikus daitekeen ganbarari harlosa batzuk falta zaizkio, baina horrela uztea erabaki zen ganbararen barrualdea ikusi ahal izateko. Tumulua mozten duen lubakia 1921ean eginda zegoen, eta hori ere irekita uztea erabaki da egituran sartu ahal izateko.\nLeiopago mendiko zabalgune batean, Bergara-Azkoitia mugatik gertu.


Iban Velasco: "Ez dut txirrindularitza eroriko batengatik utzi nahi, horrek motibatzen nau aurrera egitera" - Arrasate - Goiena.eus\nIban Velasco: "Ez dut txirrindularitza eroriko batengatik utzi nahi, horrek motibatzen nau aurrera egitera"\nXabi Urzelai 2013-11-22 09:00\nEuria eta hotza, azken asteotan gurean ez dago besterik. Ziklista profesionalak dagoeneko hasi dira denboraldia prestatzen, eta bat baino gehiago honezkero nekatu da arrabola gainean ibiltzeaz. Iban Velasco (Arrasate, 1980) ostera, deseatzen dago. Vueltan izan zuen erorikotik errekuperatzeko bidean hurrengo pausoa delako. Arrasatekoak nahiko lukeena baino gehiagotan egin behar izan du bide hori, erreabilitazioarena, eroriko batek baino gehiagok ebakuntza-gelatik pasatzera derrigortu dutelako. Horretan dihardu, tinko, eta errepidera itzultzeko esperantzaz; ez zaio asko geratzen.\nNahiko ondo. Duela hamabost egun egin zidaten mokor inguruan bigarren ebakuntza, kaltzifikazio apur bat kendu zidaten, eta pozik geratu gara. Ekin-en nabil erreabilitazioa egiten, Andonirekin [Ormazabal] eta baikorrak gara. Berak gomendatuta joan nintzen Bartzelonara ebakuntza egitera, mediku espezialista batengana, eta esaten didanez, itzultzeko moduan egongo naiz laster.\nTamalez, ondo ikasita duzu halako lesio batetik errekuperatzeko bidea. Pasa da txarrena.\nBai, duda barik. Lehenengo egunak izan ziren txarrak, gainera, nekrosi arriskua neukan –erorikoagatik muskulu-ehuna patologikoki hiltzeko arriskua– eta ardura handia nuen, egun txarrak izan ziren. Nire buruari esan nion lesio hau ez zela aurrekoak modukoa, lepauztaia edo eskumuturra apurtzea baino gogorragoa zela, eta indartsu egon beharko nukeela. Eta, oraingoz ondo doa dena.\nHalakoetan, txirrindulariak zenbatetan errepasatzen du erorikoa izan zuen momentua?\nBuf! Askotan... Eta egia esan, eroriko tonto bat izan zen gainera. Herri txiki bat zeharkatzen ari ginen [10. etapan], eta zoruan area zegoen. Aurrean nuen txirrindularia lurrera joan zen, eta ni atzetik. Ez ginen 25 kilometro ordura baino azkarrago joango, baina erortzerakoan ez nintzen ondo babestu, ez nituen eskuak jarri, eta kolpe guztia mokorrean hartu nuen.\nHelburu bat irudikatu, eta hori lortzeko motibazioa bilatuaz lan egitera ohituta zaudete kirolariok. Zerk motibatzen zaitu orain?\nErrepidera itzultzeak. Kirol lorpenen gainean akaso ez dut apartekorik eskatzen, garaipenak eta halakoak. Baina lasterketak korritzen jarraitu nahi dut, taldearendako baliagarria naizela ikusi, etapa bat pozik amaitu, ziklismoaz gozatu, azken batean. Horrenbeste urteren ostean, ez dut txirrindularitza eroriko batengatik utzi nahi; kosta egingo zitzaidan halako egoera bat onartzea, hori da egia. Erretiroa hartzen dudanean izan dadila beste zerbaitetan hasi behar dudala sentitu dudalako.\nAskok sasoian daudela utzi beharko diote profesional izateari.\nEta igual hori tristeagoa da. Penagarria da, benetan, orain momentuan oso jende ona dagoelako talde barik: Urtasun, Azanza, Egoi... Lagun handiak, eta ondo dabilen jendea, langileak direnak. Pena ematen du, baina ez ziklismoaren egoerak bakarrik, gizartea ere halaxe dago.\nCaja Rural taldeak aurkeztu du 2014rako ze ziklista izango dituen; eta zerrenda horretan ez dugu zure izena ikusi.\nNik uste dut datorren hilean hartuko dudala erabakia. Oso gustura nago taldeak izan duen jarrerarekin, familia txiki bat gara. Vuelta korritu aurretik zuzendariek esan zidaten datorren urterako ere nirekin kontatzen zutela, eta erorikoaren ostean ere gauza bera errepikatu didate, lasai egoteko, ondo errekuperatu naizela ikusten badut, taldean jarraituko dudala. Nire partetik errazena izango litzateke kontratua segituan berritzea, baina ez dut halakorik egin nahi, nirekin ondo portatu direlako. Ikusi egin nahi dut zelan errekuperatzen naizen, zelan nagoen, eta horren arabera erabakia hartu.\nZure taldeak erakutsi du proiektu serioa duela. Hori da albiste pozgarrietako bat.\nBai, eta dituzten baliabideekin oso ondo egiten dituzte gauzak: taldeko lana, logistika... Garbi dute ez direla aurrekontu handiko talde bat, baina seriotasunez jarduten dute, ez dio Euskalteli inbidiarik. Eta beste talde batzuetan izan ez dudan harremana dut zuzendariekin; asko eskertzen da hori.\nPena ez duzuela ProTourreko lizentziarik.\nHori du txirrindularitzak txarra, dena dela dirua. Talde batzuk sortzen dira egun batetik bestera, norbaitek dirua jarri duelako, lizentzia eskuratzen dute eta ikusten duzu ez dituztela gauzak gure taldeak baino hobeto egiten. Ez dute harrobirik, ziklista bakoitza bere kontura ibiltzen da taldeaz inongo harremanik izan gabe...\n"100.000 euro baino gutxiagogatik ez dut korrituko". Zer esan halakoak esaten dituztenei?\nEntzun izan ditut halakoak. Beste maila batean dauden txirrindulariak dira, normalean taldeko liderrak, eta 600.000 euro irabaztera ohituta daudenak. Subsidioa kobratzen dabiltzan lagunak ditut, talderik ez duten ziklista lagun onak... Gauden garaian errespetu falta bat da.


Irekia Eusko Jaurlaritza - Gobierno Vasco :: Eusko Jaurlaritzak ZERPA2012 jarri du martxan, zerbitzu eta izapide publikoen direktorio bat\nEusko Jaurlaritzak ZERPA2012 jarri du martxan,…\n<img src="https://www.irekia.euskadi.eus/uploads/cover_photos/15009/original/20080718_01_0013.jpg" style="max-width:100%" alt="" />\n•\tUdalek eskaintzen dituzte zerbitzu eta izapide gehien (% 42,2), ondoren Eusko Jaurlaritzak (% 21,7) eta foru aldundiek (% 15,4)\n•\tIzapide elektronikoen % 37,8 baimenei eta erregistroko kudeaketei dagozkie; pisuari erreparatuz, ondoren, laguntza eta diru-laguntzak (% 21,5) eta tasa eta zergak (% 13) datoz.\n•\tEuskadiko herri-erakundeek 887 atari erabiltzen dituzte; horietatik heren bat baino gehiago Gipuzkoakoenak dira\n•\tAdministrazio elektronikoak jaiotzetik heriotzara laguntzen gaitu, baita haratago ere\nEusko Jaurlaritzak Zerbitzu Publiko Aurreratuen ZERPA2012 direktorioa jarri du martxan; hau da, Euskadiko herri-administrazioen leihatila bakar elektronikoa abian jarri ahal izateko lehenengo pausoa ematea dakarren tresna.\nLeihatila bakar elektronikoranzko aurrerapausoa ematea da Herri Administrazio eta Justizia Sailaren helburu nagusietako bat eta, horretarako, zerbitzu hau jarri du martxan. Dagoeneko herritarrek, enpresek eta sektore publikoak berak erabiltzeko moduan dago.\nAdministrazio guztiek eta haien enpresa-sektoreak 2010 eta 2012an Internet bidez eskaini zituzten 11.117 zerbitzu eta izapideak barne hartzen dituen direktorio bat da. Atari eta zerbitzuen deskribapenak eta haietarako sarbideak agertzen dira bertan, moten eta funtzio-arloen arabera sailkatuta.\nDirektorioak biltzen dituen unitateen erdiak baino pixka bat gehiago administrazioko prozedura eta izapideei dagozkie (% 56,5), laurden bat edukiei (% 24,2) eta % 10,7 zerbitzuei. Gainerakoak honela banatzen dira: % 4,4 arautu gabeko ikastaroei dagozkie (487), % 3 kontratatzaile profilen atalei eta % 1,2 sari, sariketa eta lehiaketei.\nEuskadiko Autonomia Erkidegoko 251 udaletatik % 98,8k Interneteko ataria daukate eta zerbitzu eta izapide guztien % 44,2 eskaintzen dute. Eusko Jaurlaritzak, 70 ataritan, eskaintza elektronikoaren bosten bat du (% 21,7); aldundiek, berriz, % 15,4, 41 ataritan banatuta. Elkarte publikoek 193 webgune dauzkate eta haien bitartez % 6,8 eskaintzen dute. Ondoren, EHU (42 atari eta eskaintza osoaren % 5,6) eta erakunde autonomoak (% 4,8, 56 webguneren bitartez) daude.\nProzedurak eta izapideak bakarrik aztertzen baldin baditugu, erakunde publikoek 2010 eta 2012 artean eskaini zituzten 7.133tatik heren bat baino gehiago baimenei, erregistroko izapideei eta karnetei dagozkie (% 37,8). Ondoren, pisuari dagokionez, laguntza eta diru-laguntzak (% 21,5), zergak eta tasak (% 13) eta, azkenik, zerbitzuak eskatzeko izapideak (% 11,7) daude. Mota horretako prozedurak, direktorioan aurkeztutakoen artean, bostetik lau baino gehiago dira, eta herri-administrazioek ongizate estatuan egiten dituzten jarduerak laburbiltzen dituzte: eskubideak eta betebeharrak bermatzea, dirua biltzea, aberastasuna birbanatzea eta zerbitzuak ematea.\nEusko Jaurlaritza da (Internet bidezko 1.108 prozedura eta izapide) Internet bidezko eskaintza handiena daukaten erakunde publikoen zerrendako buru; bigarrena, berriz, Bizkaiko Foru Aldundia (448) eta, hirugarrena, Arabakoa (360). Euskal Herriko Unibertsitatea (EHU) laugarren tokian dago (333). Lehenengo udala, Bilbo, seigarren tokian dago (232) eta, hurrengoa Irun da (225 unitate). Lehenengo hamar erakundeen artean, Gipuzkoako beste bi udalerri ere badaude: Arrasate (206) eta Elgoibar (141).Administrazioek, enpresa publikoek eta Euskal Herriko Unibertsitateak (EHU) 887 atariren bitartez bideratzen dute zerbitzu eta izapide horien eskaintza. Horien heren bat baino pixka bat gehiago (% 34,5), Gipuzkoako erakunde publikoenak dira, % 28,6 Bizkaikoenak eta % 10,3 Arabakoenak; gainerako % 26,6, aldiz, autonomia erkidego osoan jarduten dutenenak.\nUdalak dira webgune gehien kudeatzen dituztenak: % 44,6. Ondoren, elkarte publikoak daude (% 21,8) eta, atzerago, Eusko Jaurlaritza (% 7,9) eta erakunde autonomoak (% 6,3). Haien atzetik datozen foru aldundi, unibertsitate publiko eta fundazio publikoei % 5 inguru dagokie -horrek esan nahi du erakunde mota bakoitzak 40 atari baino zerbait gehiago dituela-. Gainerako % 5a mankomunitateei, partzuergoei, koadrilei eta bestelako entitate txikiei dagokie.\nESKAINTZEN DITUZTEN ZERBITZU PUBLIKOAK\nAdministrazioek, beren prozedura eta izapide administratiboak eta gizarte-, hezkuntza- eta osasun edo kultur-zerbitzu nagusiak sarean jartzen ahalegintzeaz gain, herritarren zeinahi motatako beharretatik hurbil dauden zerbitzuak eta informazioak eskaintzeko ere erabiltzen dute sarea.\nHala, jaiotzen garenerako, Irungo Udalak bere atarian jaioberriarentzako euskarazko KONTU TTIKIAK (1) abestiak deskargatzeko aukera ematen du; Bilbokoak, berriz, jaioberriekin euskara nola erabili aholkatzeko triptiko bat (2) eskaintzen du.\nHaurtzaroan edo nerabezaroan arazoak edo zailtasunak baldin badauzkagu, Eusko Jaurlaritzak, Zeuk esan berariazko atariaren bitartez, informatzeko eta aholkuak emateko kanal elektroniko eta telefoniko bat (3) eskaintzen digu.\nArazo horiek sexu-harremanen esparrukoak baldin badira, Arrasateko Udalak, Sexologia Zerbitzua atari tematikoaren bitartez (4), informazio espezializatuaz gain, aholkularitza eskaintzen du. Portugaleteko Udalak ere garrantzitsutzat dauka gai-arlo hori eta, kasu honetan, gazteei zuzentzen zaie, Kolokon webgunean (5), droga kontsumoari buruzko edukiak gaineratuta.\nAdministrazioek atari eta zerbitzu asko eskaintzen dituzte gazteentzat: zerbitzu eta eduki ugaritasuna kontuan hartuta, Eusko Jaurlaritzak kudeatzen duen Gazteaukera (6) nabarmendu behar da. Bizkaiko Foru Aldundiak zuzendutako Gaztebizz-ek (7) antzeko funtzioak betetzen ditu. Nekazaritza sektorearekin lotuta dauden edo egon nahi duten gazteek ere badaukate beren espazioa sarean, Gaztenek-en (8) bitartez.\nHoriez gainera -kasu honetan, udaletan, nagusiki- ezkontzak formalizatzeko eta antolatzeko guneak daude eta atari askok horiek elektronikoki kudeatzeko aukera eskaintzen dute. Donostiako Udaleko atariaren berezitasuna da bi ezkontza mota eskaintzen dituela, bi izapide motaren bitartez: udaletxean, ezkontza zibilak (9), edota ezkontzaz kanpoko loturak (10) egitea.\nEztei-oturuntzarako edo familia ospakizun soil baterako elikagai edo ardo egokienak aukeratzeko zalantzak edukiz gero, administrazioek informazio atari egokiak dituzte: Euskolabel atariak (11) bertako goi mailako elikagaiak aurkezten ditu. Itsaskiak bilatzen ari bagara, Zierbenako Udalak bere atarian Itsaski Azokari (12) buruzko informazioa ematen du. Euskadiko kalitatezko ardoak, berriz, Vinosdelpaisvasco.net atarian (13) aurki daitezke.\nBizi-zikloa ixteko orduan, udalak dira, berriro ere, beren elkarte publikoen bitartez, herritarrei azken zerbitzuak eskaintzen dizkietenak. Gainera, horietako asko sarean kudeatu daitezke: Donostiako Udalak, polloe.com atariaren bitartez (14), bere hileta-zerbitzuen eskaintza zentralizatzen du; Bilbok ere antzekoa egin du, Bilboko hileta zerbitzuen webgunea-n (15).\nBizitzaren ondoren, herrialdeko pertsona gailenen ondarea betikotzeko helburuarekin, administrazioek, normalean fundazio publikoen bitartez, haien ekarpenei balioa emateko web orrialdeak sortu dituzte Interneten. Horren bi adibide egoki dauzkagu: barandiaranfundazioa.com (16) eta antonioteiza.org (17). (*)\n(*) ZERPA2012tik ateratako informazioak.\nEstatuko Administrazio Orokorreko entitate publikoak eta Euskadiko Autonomia Erkidegoan egoitza daukaten administrazio horren mendeko sektore publikoko enpresak ez dira barne hartu, ezta unibertsitatez kanpoko ikastetxeak ere.


Bere laguna naizelako esan zidan Sakik berarekin hona etortzeko. Negoziorako interesatzen zitzaion eta lagun batekin etortzia. Arabez al nekien galdetu zidan. Ezetz esan nion. Enekiela ondo, baneukala gogoan hitz bat edo beste baina entenditzeko eta hitz egiteko moduan enekiela, ba. Aspaldi aditu gabe nengoen eta. Amonarekin bizitzera joan nintzenetik. Ordutik. Baina frantsesez bai, esan zidan Sakik. Frantsesez bai, esan nion nik. Frantsesez ongi. Hamabi urtera arte Frantzian bizitu nintzen eta. Iparraldian, Sakik esaten duenez, Donibanen eta Baionan. Ni bertan jaio, bertan bizi izandu nintzen. Ama hil zitzaidan arte. Nik hamar urte nituenian izandu zen hori.\nNere ama Andoaingoa zen. Bastante gaztia zela San Pedrora joan zen, bere ahizpa zaharragana, hango etxe batian umiak zaintzen egoten zen ba. Gero handik lagun baten bitartez lan bat hartu zuen Donibanen. Interna moduan, etxe haundi batian, plaiaren ondoan. Han eman zituen urte batzuk, gero bertan lore lantegi batian hasi zen. San Juanetan ezagutu zuen aita, hori berak esanda dakit.\nBera hil zen arte Donibanen bizitu ginen. Menta etxian: Jai Alain bidia eskuinera hartu, lau bat kilometro gora. Handik oinez bost minutuko bidian Sopite dago, amak etxe hartako emakumiarentzat lan egiten zuen. Terrenoak harenak baitziren: amak zaindu, berak eramaten zituen plazara loriak.\nAma hil zenian, egin genituen Mentan hilabete batzuk, gero Baionara aldatu ginen. Aita erabat loreen negozioan jarri zen. Bestela elektrizista baitzen, «trisian», esaten zuen berak.\nBaionan loriak saltzen genituen errekaren ondoan. Asteartian eta ostegunian ni berarekin egoten nintzen. Orduan konduzitzen ere ikasi nuen, hamabi urterekin banekien furgoneta aparkatzen! Beste egunetan herriz herri ibiltzen zen aita: Donibane, Ziburu, Iruneraino ere sartu izandu zen, hango munipekin problemak izandu zituen.\nAita hemengoa da, Marokokoa, eztakit euskeraz nola esaten den. Baina beste puntakoa, mendikoa. Taroudent edo, badago ba: handik ez urrutikoa, herrixka batekoa. Badela, esaten dut, bizi bada, ez baitakit bizi den ere, urtiak badira ez baitakit ezer ere hartaz.\nBaionan, rue Pelletierren, bazuen arreba bat, Hadija, hemengo gizon batekin ezkondua. Ama ezagutu baino lehenago haiekin bizi zen. Beti painueloarekin, Hadija. Aitak esaten zuen harek paradisuan toki bat seguru zeukala. Brometan edo esaten zuen hori. Mustafa, haren gizona ere, fede haundikoa zen, beti Allah zebilkien ahoan. Harek herrira itzuli nahi zuen, orduan ezin zuen, seme-alabak bertan baitzituen.\nAitak esaten zuen: Mohamed, profeta, arabiarra izango zela baina, jainkoa, bera, bereberia zela. Arrebarekin hala egiten zuen. Bereberez. Nik enuen ikasi. Ana xlah: ni bereberia. Eztakit besterik. Arabez gehixiago dakit. Burbujak bezala etortzen zaizkit hitzak gogora. Orain ikasi dudana, ere bai. Gelditzen zaizkit hitzak berehala.\nBelfort kalian bizi ginen gu, zentro sozialaren ondoan. Louise izena zuen emakume batekin juntatu zen aita. Pti'con, esaten zidan harek. Behin aitak erreprotxe egin zion: Dis pas ça, Mariluise... Toi t'te tais. Handik hara behin eta sarri: Pti'con.\nBehin amona etorri zen. Andoaindik, autobusian. Nola telefonorik etzen, etzen inor etxian, kanpoan itxoin zuen, gu azaldu bitartian.\nAmona zaharra, larogei urte pasiak, makur makur egina, bere antioju lodiekin etzuena ondo ikusten, etzuena ondo aditzen, bakarrik autobusian, etxia bilatzia, etzuen gutxi egin!\nGero beste behin ni joan nintzen Andoaina. Konprak egiten lagundu nion, berak kozinatu zuen, Migelek eta hirurok bazkaldu genuen. Migel, barrenderoa, ezagutuko duzu. Haren ama eta neria, ahizpak. Migel lehenago amonarekin bizi zen, mendi aldeko etxian.\nOrduan ya beste etxe batian bizi zen, tipo batekin. Bitartian amona kale nagusian, errekaren ondoan bizi zen.\nEta, egun haren biharamunian, igandia behar zuen, lo egin nuen kuarto harengatik esan zidan amonak: Gustatzen al zaizu? Eta nik esan nion: Bai. Berak esan zidan: Zuretzako da. Berriz hara joaten banintzen, pentsatu nuen nik.\nBitartian aitarekin hitz egin behar izan zuen. Zergatik enintzen berarekin bizitzera joaten, esan behar izan zion. Aitak ezetz esan zuen.\nAzkenian, nik uste, Louisek komentzitu zuela. Egun batian aitak galdetu zidan, ondo ote zegoen amonaren etxia. Gero esan zidan: pentsatzen ari zirela Louiseren anaia ikustera biaje bat egitia eta, aber aldi bateko amonarekin geldituko nintzen. Nik baietz esan nuen.\nAmonak egin zituen beharreko paperak, abuztuaren erdi aldian joan nintzen Andoaina.\nAitak furgoneta zaharrian eraman gintuen autobuseraino. Berak ez baitzuen muga pasa nahi. Autobusian sartzera nijoala, labana eman zidan. Labana hori nerekin daukat orain. Hori eta lepoan amaren katia, gelditu zaidana. Besarkada bat... egundaino. Eztut berriz ikusi. Behin deitu zidan tabernara, enkargua utzi zuen, nik deitu nion, Marsellan ziren, esan zidan puxka bateko han geldituko zirela...


Liburu berdea - - Noaua.eus\nImanol Ubeda 2019-03-05 17:28\nLuis Aranalderen joerarekin bat eginez, nik ere film bat aipatuko dut gaurko idatzian. Peter Farrelly zuzendariaren ‘Green Book’ ikusi genuen aurreko batean. Film onenaren Oscar saria irabazi berri duen horixe bera. Farrellyren pelikulak 60ko hamarkadara garamatza. Don Shirley pianojole beltzak bira bat egin behar du Amerikako Estatu Batuetako hegoaldeko hirietan. Xenofobia pil-pilean den lur muturra denez, bidea erraztuko dion txofer bat kontratatuko du, Tony Lip. Jatorri italiarreko gizon zuri bat. Datu aipagarri bat: filmak benetako istorio bat du oinarrian.\nDon Shirley pianojolea aski ezaguna da New Yorken eta Etxe Zurian aritutakoa da. Bide berriak urratu eta zale berriak bereganatu nahi ditu ordea. Mugak apurtu. Merkatua zabaldu. Nonahi libre sentitu. Baita beltzentzat hain arrotzak diren hirietan ere. Birari ekin aurretik Don Shirleyk badaki ondo neurtu beharko duela urrats bakoitza. Bere azalaren koloreagatik, AEBeko hegoaldean seguruak diren ostatuetan egin beharko du lo. Horretarako, ‘Liburu Berdea’ delako gida jarraitu beharko du. Beltzak ongi etorriak diren ostatuen zerrenda dakar liburuxka horrek. Hortik filmaren izenburua.\nAurreikusi zitekeen bezala, xenofobia pasarte askoren ispilu da filma. Amaiera txit hollywoodiarra du hala ere (hori ere, zine aretoan sartu aurretik aurreikusi genezakeen). Aktoreen lana ona da, istorioak badu mamia eta filmak erritmo egokia du. Zapore onarekin atera ginen zine aretotik.\nEtxera bidean, kalkulu azkar bat egin nuen. Protagonistak nire aita zenaren garaikideak ziren. Beraz, ez dira hain aspaldiko kontuak. Nire kasuan, belaunaldi bateko aldea baino ez dago.\nEskubideen arloan asko aurreratu bada ere, lan handia dago egiteko oraindik. Azkenaldian ordea, haizeak iraganaldetik jotzen du. Eta niri gaurko korronte asko ulertzeko gakoak falta zaizkit. Ziurtasun apurrak urtzen ari zaizkit eta bogan diren mugimendu asko ulertu ezinik nabil.\nEgindako kalkulu azkar horrek gainera ez nau lasai uzten. ‘Green Book’ liburuko protagonistak nire aita zenaren garaikideak ziren. Duela 50 urteko lorpen horien aldamenean, intolerantziak askoz erro sakonagoak dituela konturatu naizelako. Hain segurutzat nituen kontu asko hain hauskor ikusten ditut orain...


Ibilgailuen ekoizpena %3,81 jaitsi zen azaroan | Consumer\nIbilgailuen ekoizpena %3,81 jaitsi zen azaroan\nAnfac-ek Europako merkatuen bilakaerari egozten dio fabrikazioaren beherakada hori\nEgilea: mediatrader 2011-ko abenduak 28\nEspainian, ibilgailuen ekoizpena %3,81 jaitsi zen azaroan, 2010eko hilabete berarekin alderatuz gero. Guztira, 214.568 unitate fabrikatu ziren, baina 2011ko lehen hilabeteetako epe metatuan oraindik %0,4 hazi zen, eta guztira 2.249.527 unitate ekoitzi ziren, Anfac Automobil eta Kamioi Fabrikatzaileen Elkarte Nazionalak argitaratutako datuen arabera.\nAnfac-ek Espainiako ekoizpenaren beherakada hori Europako merkatuen bilakaerari egozten dio, non gure herrialdeko lantegietan fabrikatutako ia ibilgailu guztiak zuzentzen baitira. Europako bost merkatu handienetatik, Alemaniak bakarrik erregistratu zituen hazkunde-tasak, nahiz eta azken hilabeteetan nabarmen apaldu diren. Espainiak % 18,8ko beherakada metatua izan du; Italiak, % 10,6koa; Erresuma Batuak, % 4,5ekoa; eta, azkenik, Frantziak, % 0,3ko jaitsiera izan du, adierazi zuen patronalak.\nAutoen ekoizpenak azaroan izan zuen atzerakadak gehien kaltetu zuen segmentua turismoena izan zen: %9,2 jaitsi zen, eta hilabetean 159.749 auto egin ziren. Urtarriletik azarora, segmentu horrek %3,15eko jaitsiera izan zuen, 1.743.854 unitate fabrikatu baitziren.\nIbilgailu industrialen fabrikazioa, berriz, %14,4 hazi zen azaroan, 49.115 unitate ekoitzi baitziren. Metatutako aldian, segmentu horrek %14ko igoera izan zuen, eta guztira 461.309 unitate fabrikatu ziren. “Horrek esan nahi du Espainiak lehen postuari eutsiko diola Europan industria-ibilgailuak ekoizten dituen herrialde gisa”, nabarmendu zuen Anfac-ek.\nIbilgailuen esportazioei dagokienez, azaroan hirugarren aldiz jaitsi ziren aurten, %4,2ko jaitsierarekin eta 194.507 unitaterekin. Hala ere, urteko aldi metatuan, oraindik %4,2 hazi da, eta 2.024.558 unitate beste herrialde batzuetara bidali dira, batez ere Europako Batasunera. Emaitza horrek esan nahi du Espainian urtarriletik azarora bitartean fabrikatu diren ibilgailuen %90 beste herrialde batzuetara bideratu direla.\nesportazioak fabrikazio faktoria producción-eu turismoak\nMotor eta ziklomotor elektrikoen salmentak %65 igo ziren lehen hiruhilekoan\nAutoen salmenta %4,5 jaitsi zen martxoan\nGuztira 38 motor-modelok fabrikazio-akats larriak izan zituzten 2011n\nTurismo-salmentaren historiako daturik okerrena urrian erregistratu da\nGidatzeko arau berriak


Pr3pE, desbideraketaren ateetan barrena - Nafarberri\nHome musika Pr3pE, desbideraketaren ateetan barrena\nPr3pE, desbideraketaren ateetan barrena\nUnai Gonzalez ordua: 18:59 musika,\n2016ko urriaren 20an WNBAko titulua irabaztea lortu zuen Essence Carsonek LA Sparksekin. Baina saskibaloi jokalari aparta izateaz gain musikari ezezaguna da Pr3pE (izen artistikoa).\nThe Players Tribune gunean argitaratutako artikuluan taldekideekin musika askorik partekatzen ez zuela azaldu zuen beste gauza askoren artean. Partekatzen ez duen arlo hori da hain zuzen ere jende gutxik ezagutzen duena.\n9 urterekin hasi zen Patersondarra piano ikasketekin, eta geroago saxofoia jotzeari ekin zion. Gaztetasuneko zaletasuna zena, bizitzako ibilbide bilakatu zen Rutgerseko unibertsitatean psikologiarekin batera, musika ikastea erabaki zuenean.\nArgazkia: theplayerstribune.com-i esker\n2008. urtean unibertsitatea amaitu ondoren saskibaloi jokalari profesionala bilakatzeak ez zuen bere bide bikoitzeko ametsa geldiarazi, musika beti bizirik egonda. Modu honetan, buruan zuen jomugetako bat errealitate bihurtu zen, 2011. urtean bere lehendabiziko abestia kaleratuz: Love Letter.\nPr3pE-ren musikari erreparatuz, hip-hoparen eragina azpimarratzekoa da, eta berak ez du ezkutatzen: "Nire aitak sartu ninduen hip-hopean, bere bizitzako azkeneko urteetan". Gogoratu behar da Carsonen aita 12 urte zituela hil zela eta eragin bikoitza izan duela berarengan, hura ere bazelako saskibaloi jokalaria.\nAitak ezagutarazi zizkion Busta Rhymes, Tupac, Bell Biv DeVoe, Q-Tip... 2013an bere lehenengo diskoa merkaturatu zuen Pr3pE-k, Broken Diary zeinaren %70a autoekoitzia den. Eta disko horretan bertan bere aitari buruz mintzatzen da Runaway Memories abestian.\n%70etik osotasunera, Los Angelesen duen apartamentuan estudio txiki bat sortzeko erabakia hartu zuen. Estudio horretan erabat ekoitzi zuen bere bigarren diska, No Subz, 2016an argitaratu zena.\nAzken bi urteotan bere musikaz berri gutxi ikusi diren arren, aurten ARTium Recordings internship programan sartu da, eta proiektu bat garatzen dabil. Esaterako, duela hilabete batzuk Lkeysekin kolaborazio bat egin zuen. Noizbait merezi duen ospea lortuko al du?\nHurrengo bideoan, bere lehendabiziko diskoaren "Hater" abestiaren bideoklipa ikus dezakezue:


Arnaldo Otegi: "Independentismoaren gorakada dator hauteskunde hauetan" - Debagoiena - Goiena.eus\nArnaldo Otegi: "Independentismoaren gorakada dator hauteskunde hauetan"\nEneko Azurmendi 2016-09-21 11:13\nArnaldo Otegi EH Bilduko lehendakarigaiak erabakitze eskubidearen eta Espainiar estatuaren demokratizazioaren gaiarekin ekin dio bere diskurtsoari, Bergaran eginiko mitinean. Gaineratu du "bizikleta estatikotik" jaisteko garaia dela.\n"Espainiar estatuarekin erreferendum paktatu bat posible dela esaten duenak, gezurra esaten du. Eta hau ez dugu inori aurre egiteko gogo batekin intentzioarekin esaten, baizik eta uste dugulako, nazio bat eraiki nahi bada, diagnostikoak ongi egin behar direla", azaldu du Otegik.\nHorrekin lotuta, Elkarrekin Podemosi dei egin dio Katalunian eta Euskal Herrian martxan dauden prozesu independentistekin bat egin dezala. "Estatua demokratizatzea posible ez dela konprobatzen duzuenean, prozesu hauekin bat egitea eskatzen dizuet, hemen posible delako. Espainian posible ez dena, hemen posible da", azpimarratu du.\nGaineratu du hauteskunde hauetan independentismoaren goraldia datorrela, unionisten porrotarekin batera. Egoera horren aurrean, bi soluzio ikusten ditu Otegik. "Bata da EH Bildu, EAJ eta Elkarrekin Podemosen arteko itun estrategiko bat, langabeziari aurre egiteko, exilio ekonomikoari aurre egiteko, politika sozial aurrerakoiak egiteko eta hiru herrialde hauek murrizketa sozialik gabekoak izateko. Bigarren aukera, berriz, bizikleta estatikoan jarraitzea, gauzak ez konpontzea, hau da, EAJ, PSE-EE eta PPrena", dio.\nEAJri ohartarazi dio herriak badaukala eskubidea jakiteko zeren aldeko botoa emango duten. "Herri honetan, herritarrek badute eskubidea jakiteko, bozkatu baino lehenago, ze gehiengotan egongo zareten. EH Bildu eta Elkarrekin Podemosekin herri hau aurrera eramateko edo PP eta PSE-EErekin herri hau berriz ere atzera bueltan ipintzeko", adierazi du.\nAzkenik, EH Bilduren aldeko botoa eskatu du, Euskal Herria "usteltzen ez uzteko", ez Madrilen, ez Parisen ezta Bruselaren eskuetan ere.


Ogi tostekin egiteko 35 errezeta bildu dituzte liburu batean - Gasteiz - Alea.eus\nOgi tostekin egiteko 35 errezeta bildu dituzte liburu batean\nMirian Biteri 2018-10-31 10:04\nArtepanek 35 urte betetzen ditu eta hori dela eta, 'Ñam' izeneko argitalpena aurkeztu berri du.\nSukaldaritza gustuko dutenek argitalpen berria dute eskura; hain justu, ogi tostak oinarri duten errezeten liburua aurkeztu zuen joan den ostegunean Artepanek, Mendizorrotzako Ostalaritza Eskolan. 'Ñam' du horrek izena.\nDenera, 35 proposamen jaso dira bertan; zehazki, Artepanek aurten betetzen dituen urte kopuru berdina. Tosta bakoitzaren argazkiarekin batera, hori prestatu ahal izateko behar diren osagaiak, prozesuaren pausuak eta errezetaren zailtasun maila biltzen dira, eta baita erabilitako ogi motari buruzko oinarrizko azalpena ere. Izan ere, Artepan eta Mamiako ogi mota ezberdinekin daude eginda; tartean, mahaspasa eta intxaurra, espelta, sesamo edo gariaz egindakoak.\nTosta horiek oinarri hartuta, 35 sukaldari arabarrei errezeta bana sortzea eskatu zaie, eta horren emaitza da 'Ñam'. Beste askoren artean, Zaldiaran, El Clarete, Sukalki, La Riojana, Andere, Perretxiko edo Villa Lucia jatetxeetako arduradunek parte hartu dute argitalpenean.\nGaziak zein gozoak\nTosta batzuk gaziak dira; beste batzuk, berriz, gozoak. Hori horrela, denetariko produktuak erabili dituzte sukaldariek: izokina, barazkiak, frutak, onddoak edota bakailaoa, besteak beste.\nArtepanek 12.500 aleko tirada atera du; horietatik, 4.500 euskaraz dira. Hainbat modutan banatuko dira; ALEAk, esaterako, harpidedunei oparituko dizkie laster.


Ibinagabeitia Proiektua / Zintzhilik. 8 (1993-udaberria)\n— Zintzhilik. 8 (1993-udaberria) —\nAuxtin M. Mina\n1991ko azaroaren 18an Unidad Alavesa afirma que "el euskara no se ha hablado nunca en Alava".\n1610. Logroño. Inkisizioaren gartzela. Bere zeldan "María" hormara hurbiltzen da, zulotxo batetik beste zelda batzuetara mintzatzeko.\n—Emakumeak! Entzuten al didazue?\n"Inés" eta "Ana" hormako zulotxora hurbiltzen dira.\n—Zer dun? Jo al haute?\n"María"-k erantzuten die presaka eta ahopeka, atsolorrean.\n—"Margarita"-k bere buruaz beste egin omen du!\n—Nola dakin hori? Ai, ene...\n—Soldaduei entzun diedalako.\n—Horregatik begiratu digute atetik (...) Ezur beltz madarikatuak! Zer egin diozue gure "Margarita"-ri?\n"Inés", zaharrena, atean joka ari da, baina jaramonik ez. Belauniko geratzen da negarrez, "Ana"-ren beso artean.\n"Maria" leiho txikirantz itzuli eta eskuekin burnizko barrotei eusten die. Iparraldeko haizeak behelainoa ilargiaren azpitik bultzatzen du eta bere aurpegia freskatzen dio. Hotzikara haundi bat sentitzen du. Ez da etxeko sutondo beroa. Ai, ze urrun geratzen den. Ai, "Corres", bere herria. Eta soldaduek atea irekitzen dute berriro. Apaiz bat sartzen da horietako biekin. Iletik hartuta aurpegia altxatzen dio emakumeari.\n—Esta vez confesarás, posesa del demonio, lengua pérfida...\n—Zer esaten du berorrek?\nApaizak aurpegian jotzen du. Emakumeak hazkazalekin aurpegian zauritzen du apaiza eta soldaduek gajoa jipoitzen dute. Bestaldeko oihuek ez dute ezertarako balio. Herrietako ama eta amonen oihuek.\n1993ko urtarrilaren 19a. Mapa bat hartu berri dut. Arabako Foru Aldundia da egilea. Non dago "Corres" delako hori? Hementxe dago, bai, aurkitu dut. "Maestu" eta "Santa Cruz de Campezo" ondoan ditu. Emakume hori, "María González" testuaren arabera, euskaldun elebakarra (monolingüe) zen. Bere herrian, gutxienez, bere adineko hainbat emakume, edota gizaki ere, elebakarrak ziren (edo herri osoa, batek daki). Gaizki pentsatzekotan, hau da, azken elebakarrak zirela, haien seme-alabak elebidunak ziren (edo baita elebakarrak ere). Gaizki pentsatzekotan, hots, haien seme-alabak elebidunak zirela, haien ilobek euskaraz zerbait bazekiten haien aitonamonekin mintzatzeko. Gaizki pentsatzekotan iloba horietako azkena 1700 urte inguruan hil zitekeen.\n"Corres" Nafarroa ondoan dago. Ega ibaiaren ondoan. Dirudienez urte horietan ondoan zeuden Nafarroako herrietan euskararen atzerakada nabarmena zen, Logroño ondoan batipat. Mapa berean Nafarroako herri horien izenak agertzen dira: Meano, Lapoblación, Marañón, Cabredo, Aguilar de Codés, Azuelo, Torralba del Rio, Espronceda, Tres Aras, Torres del Río, Sansol, El Busto, Mirafuentes,... Testu zaharretan (1000tik-gure 1600 arte) ez dugu izenetan diferentzia haundirik aurkitzen, nahiz eta urte horietan euskaldun elebakarrak izan. Akaso euskaldun elebakar komunitate batek bere herriari "Cabredo" deitzen zion, edota "Corres"? Herri izenengatik euskaldun edo erdeldun izatea ez dago garbi.\nGure emakume elebakarraren abizena ez zen Arrizabalaga, Larraintzar edo Araba, "González" baizik, eta berarekin testuetan hauexek agertzen zaizkigu: "Pérez", "González", "Ybañes",... Abizenengatik euskaldun izatea ez dago garbi.\n"Miranda de Ebro"-tik Gasteizera joateko haran-bide bat aurkitzen dugu. Ekonomikoki eta garraioei dagokienez oso inportantea da. Bide horretik gure Zadorra maitea jeisten da Ebrora. Ikus dezagun mapa hori: Miranda de Ebro, Rivaguda Rivabellosa Armiñón, Lacervilla, Escanzana, Lacorzana, Atalaya, Lacorzanilla, Beranterilla, Estavillo, Quintanilla, Burgueta, Manzanos, Pangua, Leciñana, Lapuebla de Arganzón, Tuyo, Los Llanos, Zaballa, Nanclares de la Oca, Subijana, Villodas, Trespuentes, Margarita, Mendoza, Estarrona, Lermanda, Crispijana, Asteguieta, Gobeo, Lopidana,... Edonork irakurriko balu hauxe esango luke: "hau 'Castilla' da". Beste batek esango luke: "hau 'Castilla' da, bai, baina garai batean, 'ibero'-ekin edo, izen 'indígena' batzuk geratu ziren 'Montes de Vitoria' pasatu eta gero, hau da, 'Zaballa', 'Asteguieta', eta beharbada 'Mendoza'. Dena den, erromatarren garaian, latina ikasi zuten eta 'ibero'-a desagertu zen. Hori bai, 'ibero' dira, ez 'celta'". Beste batek "celta" zela esango lioke. Azkenik, bilbotarren uholde arriskutsu baten aztarnak zirela, adieraziko luke beste batek.\nGure "Corres" eta Zadorra artean "Burgos" dago, "Treviño", alegia. Hau ez da Araba, "Castilla"-ko zati bat baizik. "Corres"-tik "Treviño" sartzen gara: Urarte, Pariza, Saseta, Ogueta, Marauri, Obecuri, Bajaur, Laño, Argote, Sesturri, Araico, Imiruri, Ochate,..., aurki ditzakegu. Erdeldunak dira, "castellanos".\n1863ko Bonaparteren euskalkiei buruzko mapan gauza batzuk falta omen dira, adibidez, Uiarra errekako azken elebidunak, Larraonan, Aranatxen edota Eulaten. "Corres" eta Larraonaren arteko distantzia Abetxuko eta Langraitzen arteko distantzia parekoak dira. Beharbada aipatutako ilobak oso zaharrak hil ziren, eta haiekin Udakoak (Treviño=Uda). Araba gehienak euskaraz hitzegin baitu oso gutxi arte.\nNafarroako Tafallan, 1800 urteko dotriña euskaldun batzuk aurki ditzakegu, hau da, haurrei euskaraz irakasteko erlijiozko mamiak. Horretarako ez ziren erdaldunak, ezta elebidunak ere. Elizak, hori erdaraz egitea denbora galtzea zela pentsatzen baitzuen, hau da, Tafallan, Napoleonen garaian, askok ez zuelako deus ulertzen erderaz. 1587ko Iruñeko apaizen zerrendan Tafalla erdelduntzat hartu zuten, hots, apaiz erdeldun hutsak bidaltzeko asmoz bakar-bakarrik. Bi mende eta gero oraindik bazeuden euskaldunak.\nTafalla Biasteriko paralelo berean dago. Gaur egun, Nafarroan, euskaldun elebakar bat kausitzeko Basaburuaraino joan behar duzu, hots, Aramaioko paralelora. Tafalla eta Basaburua artean "Araba bat" dago, hau da, hamaika herri, agian ehun baino gehiago. Erdeldunak dira. Euskaldunak ziren duela bi mende baino gutxiago. Eta gaur egungo Aramaiokoak, Baztangoak, edota Zarautzekoak ez dira elebakarrak, orokorrean, elebidunak edo erdaldunak baizik.\nPierre de Lancre inkisidoreak esaten omen zuen euskaldunak ez zirela frantsesak ez espainolak sentitzen. Inkisizioaren gartzela horretan gure "María González", malkoen artean, leihotik, bere herriaz gogoratzen zen,... Garia, kale zuriak, lagunminak,... Eta oraindik ere egia da. Oi, Araba...


Jatetxea Beti-Jai Bera\nJatetxea Churrut Bera Tartea <1 Km.\nJatetxea Lenkonea Bera Tartea <1 Km.\nJatetxea Itxaso Bera Tartea <1 Km.\nJatetxea Zubiondo Lesaka Tartea 3 Km.\nJatetxea Venta Inzola Bera Tartea 3 Km.\nJatetxea Zalain Bera Tartea 3 Km.\nJatetxea Venta de Etxalar Etxalar Tartea 6 Km.\nJatetxea Kasino Lesaka Tartea 6 Km.\nJatetxea Onbordi Lesaka Tartea 6 Km.\nJatetxea Iru-Bide Lesaka Tartea 6 Km.\nJatetxea Lizuniaga Bera Tartea 6 Km.\nJatetxea Benta Berri Bera Tartea 8 Km.\nJatetxea Beola Etxea Bera Tartea 8 Km.\nJatetxea Benta Gora Bera Tartea 8 Km.\nJatetxea Miguel Bera Tartea 8 Km.


Lagun iezaguzu Plaza Biziberritzen! — Bertsozale Elkartea\nGipuzkoaren eta Pirinio Atlantikoen lankidetza handitu asmoz, mugaz gaindiko proiektuak sustatzeko Ideiak 2022 aurrekontu parte-hartzailea atera dute Gipuzkoako Foru Aldundiak eta Pirinio Atlantikoetako Departamendu Kontseiluak.\nBertsozale Elkarteak Plaza Biziberritzen proiektuaren baitan kokatuko litzatekeen sei bertso saioz osatutako zikloa aurkeztu du deialdira. Prozesuko lehen pausoak emanda, bozketa fasean sartu da orain deialdia. Deialdiaren lurralde eremuko herritarrek - hau da, Gipuzkoako, Lapurdiko, Baxenabarreko eta Zuberoako herritarrek - eman dezakete botoa, eta boto gehien jasotzen dituzten proiektuak gauzatuko dira, deialdiko aurrekontua bukatu arte.\nGipuzkoan bizi den 16 urtetik gorako eta Pirinio Atlantikoetan bizi den 11 urtetik gorako pertsona orok eman dezake botoa. Ekainaren 17ra arte eman daiteke boza, www.gipuzkoa64.eu/eu/ideiak2022 atarira sartuta.\nBertsozale Elkarteak proposatzen duen proiektuak sei bertso saioz osatutako zikloa jasotzen du: plazaz plaza dabiltzan bertsolari ezagunek eta tokian tokiko bertsolari gazteek hartuko lukete parte, eta deialdiko lurralde eremua aintzat hartuta, Gipuzkoan, Lapurdin, Baxenabarren eta Zuberoan saio bana izango litzateke gutxienez.\nPlazan eragiten jarraitu nahi dugu proiektu honekin, plaza berriak sortzeak beste antolatzaile batzuengan eragin eta soka luzeagoa ekar dezakeelakoan. Bertsozale berriak erakartzen ere egin nahi dugu ahalegina, berritasunari leku berezia eginez.\nLagun iezaguzu zure botoarekin Plaza Biziberritzen!\nEkainaren 17ra arte eman daiteke botoa.


Bilboko Alkatea Frantziako Lourdes hiriko Alkatesarekin batzartu da | Bilbao International\nFrantziako Lourdes herriak bertatik bertara ezagutu nahi zituen, Bilboko Udalak orografia latzaren ondoriozko eragozpen arkitektonikoak eta irisgarritasun-arazoak gainditzeko abiarazi dituen jardunbide egokiak, udal titulartasuneko arrapala, igogailu eta eskailera mekanikoen sare zabalari arreta berezia eginez. Horren helburua, turismo erlijiosoari lotutako jarduera nagusi duen Pirinio Garaietako herri hartan tankera bertsuko azpiegiturak ezartzeko aukera aztertzea da.\nHorretarako, Josette Bourdeu Lourdesko Alkatesa buru duen udal ordezkaritzak Bilbo bisitatu du, plangintza, eraberritze eta hiri-hobekuntza arloetan gauzatutako zenbait jarduketa gertu-gertutik ezagutzeko asmoz.\nOrdezkaritza 25 pertsonak osatu dute, Lourdesko Udaleko Obra eta Zerbitzuak, Hirigintza eta Garraio sailetako kideak eta hi hartako hotelen nahiz merkataritza sektorearen ordezkariak tarteko direla.\nBilboko Udalera egindako bisitaldian, Lourdesko herriaren eta inguruko eragin-eremuaren ordezkariek iraganeko nahiz etorkizuneko eraldaketarako hiri-estrategia eta irisgarritasuna hobetzeko indarrean diren irtenbide mekanikoak ezagutu ahal izan dituzte Xabier Ochandiano Garapen Ekonomiko, Merkataritza eta Enplegu Saileko Zinegotzi Ordezkariaren eskutik eta Obra, Zerbitzu, Hiri-Eraberritze eta Espazio Publikoa Saileko zenbait arduradunen laguntzaz.\nEra berean, Lourdesko Udalaren ordezkariek Uribarri eta Santutxu bisitatu dituzte, inguru horietako irisgarritasuna hobetu eta kaleak oinezko esparru bihurtzeko ezarri diren irtenbideak ezagutzeko asmoz. Jarraian, Abando barrutiko Ledesma eta Villarias kaleetan barna ibili dira, bi kale hauen oinezkotzeaz ere interesatuta.


Errugabetzat jo dute estafa eta kapital zuriketa leporatzen zioten bezeroa | Elena Laka Abokatuak\nErrugabetzat jo dute estafa eta kapital zuriketa leporatzen zioten bezeroa\nOrain dela hilabete batzuk webgune honetan komentatu genuen gure bezero bat estafa eta kapitala zuritzeagatik auziperatu zutela, lanean ziharduela internetez egindako kobrantza batzuk egiteagatik.\nBilboko Zigor Arloko 2 zk-ko epaitegiak oraintsu emandako epai baten bitartez, gure bezero Nerea (asmatutako izena), inputatua, errugabetzat jo du, epaileak ez duelako frogatutzat ematen Nerea auziperatuak leporatzen zitzaizkion gertaerak egin zituenik. Epaia irmoa da, Ministeritza Fiskalak eta Banco Bilbao Vizcaya Argentariak (akusazio partikularrak) ez baitute errekurtsorik jarri bere aurka.\nFrogatutako gertakariak honako hauek dira:\nNereak, langabezian, lan eskaintza bat jaso zuen izena emanda zegoen webgune baten bitartez. Bere lana zen bere izenean zegoen BBVAko kontu batean transferentzia bat jasotzea eta jasotako diru hori, bere komisioa kenduta, Westenr Union bitartez bidaltzea enpresak esandako pertsona bati. Transferentzia horiek transferentziarik egiteko baimenik eman ez zuten hirugarren batzuren kontuetatik eginikoak ziren. Hiru transferentzia egin zituen Nereak, BBVA poliziak atxilotu zuen arte.\nEpaileak ebazten du ezin dela frogatu ez kapitala zuritzeko delitua egin zuenik (Kode Penaleko 301.1 artikulua), ez estafa informatikoko delitua egin zuenik (Kode Penaleko 248.2 artikulua) . Ezin baita frogatutzat eman Nereak transmititzen zituen ondasunak delitu batetik zetozela zekienik, ezta transmititzen zizkioten ondasuna delitu batetik zetozela zekienik.\nAitzitik, Nerea langabezian zegoen, lana topatzeko webgunetan izena emanda zegoen, enpresa batek lana eskaini zion, kontratua bidali zioten, azaldu zioten bere lana «merkataritza aholkularia» izatea izango zela, BBVAn kontu bat ireki arazi zioten eta transferentziak egiteko agindu zioten. Hasierako lanarengatik fakturarik bidali ez ziotela-eta, harritu egin zen, eta faktura erreklamatu zuen email bitartez. Berak jasotako komisioa ere ez zen neurriz kanpokoa. Eta hirugarren transferentzian poliziak atxeki zuenean BBVAko bulegoan, erraztasun guztiak jarri zituen informazioa emateko.\nEpaileak irizten dio ez dagoela frogarik nahiko aipatutako delituak frogatutzat hartzeko, eta «in dubio pro reo» printzipioa aplikatuz, errugatzetzat jotzen du gure bezeroa.\nakusazio partikularra, auziperatu, errugabe, estafa informatikoa, in dubio pro reo, kapital zuriketa, Kode Penala, leporatu, Zirgor Arloko epaitegia


Uberan - Euskal Idazleen Elkartea - Kanpoa\nAstelehena, 2018-11-19 | Lizar Begoña\nHeldu duin bat bezala irtengo zara Kanpora,\nesperientziadun baten lasaitasun eta begi aurre-garaileekin.\nEskuak poltsikoetan sartu,\neta ibiltzen hasi zara Stalkerreko Zonatik bezala.\nGutxira konturatu zara Kanpokoek zure hizkuntza, zure umorea\nez dituztela ulertzen.\nZure presentzia ere ez dela oso garrantzitsua,\nez zaituztela begiratzen.\nArte komisario errekonozitua zinen Barruan,\nzuk bezala pentsatzen zuen jendearekin harremantzen zinen,\nmiresten zintuztenak, familia.\nArgi zenituen idealak,\nnorekin eta nondik irten asteburuetan,\ninterneten zer (ez) defendatu.\nGero eta gehiago eta naturalago agurtzen zenituen ezagunak.\nIkasi zenuen kontestu bakoitzeko\nerritmoa, tonua, bolumena, hiztegi/gaien-abanikoa, postura, eta janzkera.\nBaina orain Kanpoan zaude,\nume bat dirudizu tabernako barran ur basu bat eskatzen,\nedo Iberiar Penintsulan kaiola batetik eskapatu den Azoreetako kanario bat.\nDentistaren klinika bezain beldurgarria da Kanpoaldea.\nTxiste bat egin eta inguruko irribarreetan zeure burua bilatzen hasi zara,\nbaina ez zara barregarria.\nJakin nahiko zenuke haien begietan Nor zaren, Nor izan jakiteko,\nmoldatu, kamuflatu, haien lojikak imitatzeko,\neta kolpe bat bezala jabetu zara zure sormen ortodoxoaz.\nNon dago ama\nbere txaketa gorriaren atzean ezkutatzeko,\nzugatik hitz egiteko,\nzenbat balio duzun azaltzeko,\neta Kanpokoei polita, interesgarria eta umoretsua zarela sinestarazteko?\nBeldurtuta eta lekuz kanpo zaude,\nbeste kolpe bat bezala jabetu zara bizitzaren teatroaz.\nEta heldu duin bat bezala sartuko zara Barrura,\n2021-04-08 Txema Arinas


Gauean makillajea: master class\nEmakume baten edertasuna Makillaje Arratsaldean\nArratsalde dibertigarri eta solemne batek egunaren vanitya aldatzen du beti. Cinderellas-ak misteriotsu printzesak bihurtzeko garaia. Eguneroko jantziak arratsaldean soinekoak dira, femeninoak eta nahita sexyak dira, kristalezko oinetakoak modernoak ile motzek, diamanteek, "nesken lagunik onenak" azpimarratzen dituzte, tonu guztien urrearekin batera bitxi estandarrak ordezkatzeko. Maitagarri bat beste magia bati buruz ahaztu zen: Makillaje magikoa. Beharrezkoa da sorgin ahaztea gogoraraztea; bestela, berraragundea arriskuan jarriko da. "Evening make-up - master class" artikuluarengatik ekarriko dizugu, beraz, alderdi harrigarriak ikus ditzakezu.\nZer misterioz arratsaldeko makillajea ezkutatzen du - guk emandako maisu-klasea, horietako guztiekin ezagutuko lagunduko dizu.\nArestian lehen eta errazena: larruazala beti garbi egon behar da, margolariaren mihisea maisuaren itxura baino lehen. Hobe da esnea edo tonika esnea garbitzea. Pertsona batek "distira" egiten du makillaje-oinarria partikulen islapen bereziekin, eta ez dira beti "mihiseak" ikusezinak diren arazo-eremuak.\nDena prest dago eta orain fundazio bat aplikatu behar duzu, ahal bezain likido. Ona da zure azalaren tonuaren ezberdina dela, ez du axola zein den. Krema geruza lodi oso onartezina da, bere zeregina delako aurpegia maila, eta ez da dibertigarria maskara finkoa. Orain arkatza zuzentzaile baten lana dator, zorrotz ezkutatzen, zure laguntzarekin, beltzez, leherketa-ontziekin, zuloekin, orbainekin eta alferrikako urdinez begi-eremuan. Bakarrik ondoren, puffek hautsa jartzen du. Aukeratutako kolorea berdinduko du, koipe greziarra kendu eta irudi osoa sortuko du.\nBaina azalak beste zerbait lortu behar du, bestela osotasuna ez da funtzionatuko. Blush. Aurpegiaren forma zuzena zuzentzen dutenak dira, bertuteak azpimarratzen dituzte edo masailezurrak gehiegizkoak ezkutatzen dituzte. Brunettes gomendatzen melokotoi blush, arrosa epel eta beige marroia blush erabiltzeko. Ile gorrien amesleentzat ezinezkoa da kolore arrosen, ilun eta oso distiratsuen tonuekin esperimentatzea. Blondes dira errazena: ia tonu guztiak beren makillajerako egokiak dira, zorroztasun zaindua bakarrik behar da. Askoz kanpoko itxura koloretsu bateko neskak daude, kolore gorria eta arrosa.\nKolore ilunek eraginkortasunez azpimarratzen dute larruazala.\nFrantsesen arabera, larruazal leuna eta leuntasuna makillaje perfektua egiten dute. Bekainen aurretiazko zuzentzea beharrezkoa da. Oinarria aurpegira aplikatzen denean, bekainak arkatz batekin tindatuak daude, barruko eta kanpoko ertzetatik abiatuta. Arkatza kolore naturala baino zertxobait ilunagoa da edo guztiz tonua. Egoera nagusia oso ondo moldatzen da.\n"Begiak begiak ..." Jai egunetan maiz gertatzen dena. Sortzen hasiko gara gure master classean. Arratsaldean makillajearen itzalak kolore osoaren paleta ahalbidetzen dute, distira kopuru handia aplika dezakezu. Itzalen aniztasunarekin, aukeratu behar dira begien kolorea, itxura mota, hautatutako komunea eta urteko denbora ere kontuan hartuta. Aplikazio-arauak berdinak dira makillaje guztientzat: begien barruko bazterrak eta bekainen azpian itzala arinagoak dira, kanpoko ertzekin - saturatuak eta ilunagoak.\nOso puntua izango da lineraren erabilera. Baina bere aplikazioak zenbait trebetasun eta zehaztasun eskatzen ditu. Lerro zuzenean betileekin, "gezia" deiturarekin osatu behar denez, arkatz fina finkatzeko aukera emango du.\nMakillaje arratsaldeak masaje iragazgaitza erabiltzea ongietorria ematen du, Cinderella-rekin konfiantza handiagoa duen edozein zalantza baldin badago: euria, elurra, malkoak ... Nork daki zer egingo duten arratsalde magikoa? Eta arratsaldean makillajea bakarrik izan daiteke xehetasun hori, bekain faltsuak bezala. Gainera, karkasa geruza lodi eta lodia ez da gustu txarra arratsaldean. Ideal - hiru geruzek goiko astintzen eta bi beheko aldean jasaten dituzte.\nEta, jakina, ezpainak.\nEz da lipstick aplikatzea sekuentzia aldatu behar. Axioma hau guztiz laguntzen eta arreta berezia ematen diogu gure master classean.\n1) Hauts edo tonu erremedio ezpainak estaltzen ditu, errazago zuzentzeko.\n2) Lerroa arkatz batekin aplikatzen da (ezpain meheak ingurune baten ereduaren arabera handitzen dira, lerro arruntak lerro naturalaren bidez marrazten dira). Ondoren, azalera guztia itzala da.\n3) Ezpainetako eskuila baten bidez aplikatzen da.\n4) Paper napkinak gehiegizko kentzen du.\n5) Beste geruza bat aplikatzen da.\n6) Ezpainen erdian distira gozoak bolumen handiagoak eta sentsualak egiten ditu sexu.\nZer egin behar luke lipstick bera? Arratsaldean makillajea tonu guztiak hartzen ditu, arrosa zurbiletik defiantly iluna. Baina kalitatea hobea ez da egonkorra aurkitzeko. Ohiko edalontziaren jaten edo utzi ohi da edalontziaren gainean.\nArau orokor batzuk izango dira master classeko azken akordioa:\n- Pertsona orok gogorarazten du eguneko makillajea neutraltasuna desberdina dela, eta arratsaldean - distira. Hau ulergarria da, arratseko argiztapena artifizialki distiratsuagoa delako eta, beraz, aurpegiko ezaugarriak nabarmen gutxiago ikusten dira, lausotuta balitz bezala. Kosmetika orekatzeko diseinatuta dago eta zure distira selektiboa nabarmentzen da zure aurpegian nagusiki, norberarengandik arretaz iristeko.\n- Irudia harmoniatsua izan behar da. Hau da, arropa apaingarri bikain asko badaude, orduan ez da nahikoa ilea eta makillajea ikusteak erakartzea. Bestela, Gabonetako zuhaitz baten papera duzu. Arropa "garrasi" beren minimalismoari buruzko bada, orduan hemen "argi berdea" literalki "yelling" makillaje da.\n- Arratsaldeko soinekoaren luxua, bere pretentiousness eta glamourra, argi eta garbi ongi etorriak dira, baina arau hau ez da inolaz ere bertan behera uzten. Arratsaldeko jardueretarako makilletan, adierazgarriena begiak edo ezpainak egitea da. Biak aldi berean pailazo bat antza dute. Moderazio eta harmonia bakarrik.\nModa munduan esperimentuak beti onak dira. Baina proportzio eta estilo zentzua badago. Oso dibertigarria da melokotoiaren azala, begi urdin argia eta bekain zurixka, eyelashes eta ilea zurixkak jartzen dituztenak. Gezi beltz gantzik ez, "arbasako hegala" eta mugurdi lipstick bitxiaren itzalak ez dute mirari hau sortuko.\nErrauskine bat bihurtu dezakezu, zure itxura eta jantziaren egokitasuna kontuan hartuta. Ondoren, zure helbidean begirada miresten ez da arraroa izango.\nGauean makillajea eta nola egin\nNola egin arratsaldean makillajea etxean?\nMakurretarako makillaje arratsaldean\nNola egin Evening Makillaje etxean\nArratsaldean makillajea redheadsentzat\nNola freckles kentzeko aurpegian\nZazpi geruza dipping saltsa\nOilasko eta arrozarekin gurutzatu


Leioako personal shopper-ek moda eta estetikaren inguruko dendei eta zerbitzuei babesa ematen diete.\nLEIOA REIMAJINATU aukera ederra da Leioan dauden ehunki-, oinetako- eta osagarri-denden, zein estetika-establezimenduen eta ile-apaindegien oihartzuna handitu eta horien berri modu zabalagoan izan dezagun.\nLEIOA- Leioako merkataritza, zein ile-apaindegi eta estetika zerbitzuen jarduera profesionala sustatzea eta bultzatzea xede duen ekimen baten muinean daude. Asmoa herriko zerbitzuak eta saltegiak dinamizatzen eta bultzatzen jarraitzea da, oraingoan personal shopper delakoen lanaren inguruan. Personal shopper horiekin egin dena, Leioako langabeek lan egiteko jaso berri duten trebakuntza eta herriko merkataritzaren sustapena uztartzeko abagunea sortzea da.\nParte hartu dutenek Leioako saltegietan ibili dira modan dauden look-en bila, modan, irudian eta estilismoan adituak diren pertsona batekin. Hortxe izan dute jasotako prestakuntzan ikasitakoa baliatzeko egokiera aparta. Personal shopper parte-hartzaileek diseinuak hautatutakoan, modelo profesionalek jantzi eta erakutsi dituzte Leioako txoko aukerakoetan egin dizkieten argazkietan: argazkiek munduko beste toki ospetsu batzuk ekarri dizkigute gogora.\nUdalerrian zehar ikusgarri dauden argazkiak hemen daude


noticia_arnagako_adierazpena - ehuGune - UPV/EHU\nFecha de primera publicación: 07/05/2018\nEuskaraz, frantsesez, gazteleraz eta ingelesez irakurri dute Arnagako Adierazpena. Irati Agorriaga Cuevas 21 urteko gernikarrak irakurri du euskarazko testua. Hona adierazpena osorik:\nOrain ia zazpi urte etorri ginen Donostiara, Europako azken gatazka armatua gainditzeko aukera erreal bat zegoela egiazki sinetsita. Une historiko horretan, dei bat luzatu genion alde orori, bide baketsu eta demokratiko bat egiteko, eta desberdintasunak elkarrizketa eta negoziaketa bidez konpontzeko metodoari atxikitzeko, lurralde bake justu eta iraunkorra erdietsi zedin.\nETAk gure deiari bere ekinbide armatuaren amaiera behin betikoa jakinaraziz erantzun zion. Ordutik ETA bere hitzari lotu zaio eta ez da biolentzia gehiagorik egon. Iaz harago joan eta armagabetze osoa burutu zuen. Guk pausu historiko hauek errekonozitzen ditugu, baita ongi etorri sendoa eman ere.\nGaur Arnagako Etxera gatoz. Kanbon azken adierazpen historiko bati ongietorria ematera. Atzo ETAk erakunde politiko armatu izateari utzi diola adierazi zuen. Hau Europa osorako une esanguratsua da kontinenteko azken indar armatuaren amaiera esan nahi baitu.\nAieteko adierazpenetik hona azken zazpi urte hauetan guk egindako bake deiari erantzunez aurrera pausu nabarmenak egon dira Euskal Herrian. Badira Aieten egin genituen dei batzuk ez dutenak erantzunik izan. Guk ETA eta espainiar gobernuaren arteko elkarrizketa aholkatu genuen eta hau ez da eman. Baina halere eman dira bakearen aldeko eginahal asko eta asko. Euskal gizarteak, bere gizarte antolakundeek, alderdiek eta erakundeek, ipar zein hego, guztiek izan dute lan bakeak aurrera egin dezan. Guk urte luzeetan Euskal Herria, Espainia zein Frantziako herritarrek zein gobernuek eginiko lana eskertu nahi dugu, baita pertsona zein erakunde ezagun zein ezezagun ugarik eginikoa ere. Guztiek gaur lortutakoa erdiesteko gogor egin dute lan.\nGai garrantzitsu batzuk oraindik konpondu gabe diraute, hala nola preso direnen edo ihesean diren pertsonen auzia; lurraldeko eguneroko bizitza zein politika osoki normalizatzeko etenik gabeko esfortzuak beharko dira.\nNagusiki egiteke gelditzen dena berradiskidetze prozesua da. Parte hartu dugun gatazketan izan dugun esperientzia dela eta, honek denbora luzea hartzen du. Zauriak sakonak dira. Familiak eta komunitateak banatuta daude. Biktima guztiak bereizkeriarik gabe aitortu eta laguntzeko lan egin behar da. Honek alde guztiek iraganarekin zintzotasunez jokatzea eskatzen du, baita zauriak sendatzeko eta komunitate partekatua berreraikitzeko eskuzabaltasunez jardutera ere. ETAk eragindako mina aitortuz eta etorkizunari begira egin beharreko berradiskidetze lana babestuz berriki egindako adierazpenari ongi etorria ematen diogu. Alde guztiek daukate oraindik lan handia egiteko. Berradiskidetzerako bidean barrena esfortzuek modu arrakastatsuan jarraituko dutela espero dugu eta gure ekarpen berri bat behar dutenen esanetara geratzen gara.\nAieten 2011an esan bezala, gure iritzian, bakea eraikitzeak elkarrizketa politikoa eskatzen du aktore nagusien artean. Segurtasun zein kartzela neurriekin soilik erantzutea oso gutxitan da arrakastatsua. Bakea ez da zero gehiketa joko bat, baizik eta onarpen kontu bat, non bi aldeek beraien helburuak modu baketsuan bide politiko eta demokratikoen bidez erdiestea adostu duten.\nGaurkoa egun ona da Euskal Herriarentzat, Espainiarentzat, Frantziarentzat eta Europa osoarentzat, ospatzeko eguna. Ziur gaude Euskal Herrian, berandu baino goizago eta guztion ahaleginarekin, konponbide oso justu eta iraunkorra lortuko dela. Munduko beste eremu batzuetan irudiz konpondu ezinezko gatazkei aurre egiten dietenei ere itxaropena emango diela espero dugu.\nBERRIAn kontsulta daitezke jatorrizko agiria eta agiria sinatu dutenen zerrenda.\nMás información: Hemen.


Ikaskuntza… eskenatokira! – Irekin\n– Ikaskuntza… eskenatokira! –\nIker Larrinaga Uribezalgo | CPES Hnos Larrinaga BHIP\nIkasleak ikasturtean zehar lortutako ezagutzak, show erreal batean argia ikusten duen proiektu berritzaile batean aplikatzen dira eta gainera Euskadi barruko eta kanpoko beste ekitaldi batzuetara eramango dira.\nIkastaro bukaerako gala zela eta, ikasleak bere proiektu propioan esku-hartzea bultzatu zen. Horrela aritu garen 10 urtetan ikasleengan bilakaera bat egon da bai ile-apainketa zikloan bai estetika zikloan. Hau da, ikasleek ikasturtean hartutako ezagutzekin proiektu sortzaileak egin dituzte.\nProiektu hau aurkeztu egingo da eta memoria bat izango du. Memorian inspirazio iturria, erabilitako teknikak, pausoak eta ikasturtean zehar egindako hobetu beharrekoak jasoko dira.\nBehin bukatuta, ikasleak irakaslearekin batera proiektuak eskenatokian agertu beharko ditu. Horretarako ikastetxeak, irailean, ekitaldi bat antolatuko du.\nIkasleek beren abangoardiako ile-apainketa proiektuak eta Body Paintings-ak eramango dituzte Look edo CreaImagen Show nazioarteko pasarelak bezalako Ekitaldietara.\n2012tik hona Japoniako edota Ingalaterrako Ikastetxeak ere praktika on hau egitera animatu dira.\nIkasleak bere hezkuntzan zehar lortutako ezagutzak modu errealean agertzeaz gain bere iniziatiba sustatzen da proiektu propioa sortuz, lanean gogor aritzeko espiritua sustatzen da lan ordu asko egiten direlako, lantalde egoki bat izaten ikasten da eta bereziki ilusioa pizten zaie eskenatokian eta beste pertsona batzuen aurrean berek sortutako lanak agertzean.\nIkaslea erabateko ekintzailea izaten da, proiektuak ezerezetik sortzen dira, bultzatzen diren zeharkako gaitasun denak lantzen dira eta 2012tik aurrena nazioarteko izaera hartu du, hau delarik Estatuk ikastetxe bakarra nazioarteko ikastetxeekin batera horrelako zerbait egiten duena.\nIrakaslego osoa dago honetan buru-belarri lanean eta proiektuaren coach lanak egiten. Gure ustez praktika honek beste aukera batzuk ere ematen ditu. Irudi eta Soinu zikloak dituzten beste ikastetxeekin kolaboratzea posible da baita Diseinukoekin ere hauek arropak egin ditzaten etab. Gure ustez “proiektua” moduluak indarra hartu beharko luke eta hau adibide bat da.\nIkasleak zikloaren bukaerara motibazio gabe iristen zirela ikusita, praktika on hau egitera animatu ginen. Praktika hau martxan jarri zenetik motibazioa igo egin da, bereziki bukaeran.\nAzken emaitza bezala, ikaslearen CVa aberastu egiten da. Egindako proiektuak ikusita enpresa batzuek aukerak eman dizkiete.\nPreviousPrevious project:Etorkizunarekin kontaktatuNextNext project:TELEBISTA PROGRAMAK ZUZENEAN


EKOmercado - Mercado de productos ecológicos | Mercado con productos ecológicos en Pamplona, Navarra\nNafarroako ekoizle ekologikoen merkatua\nHileko lehen larunbatean 09:30-14:00\nHurrengo EKOmerkatua: uztailak 2\nedizio berezia Altsasun\nBaratzeko bide enparantzan\nZer da EKOmerkatua?\nIruñeko EKOmerkatua Nafarroan ekoitzi eta egindako tokiko elikagai ekologikoen hileko merkatua da. Zuzeneko salmentako merkatua da, ekoizleen eta kontsumitzaileen arteko topagunea eta Nafarroako ekoizpen ekologikoa sustatzeko gunea.\nNon eta noiz ospatzen da EKOmerkatua?\nHilero, hileko lehen larunbatean, Iruñeko Autobus Geltoki Zaharrean, 9:30etik 14:00etara.\nSasoiko elikagai ekologikoak, freskoak eta prestatuak, eta zuzenean ekoizleengandik.\nEKOmerkatua sentsibillizazio gunea da. Bertan, Nafarroan modu ekologikoan zer landatzen den bertatik bertara ikusteko aukera dago. Gainera, elikagaien ezaugarriak ezagutzeko aukera eskaintzen du: sasoikotasuna, nola ekoitzi edo prestatu diren, propietateak, erabilera ezberdinak eta errezetak.\nEKOmerkatua ere ekoizleen eta kontsumitzaileen arteko topagunea da. Izan ere, hauen arteko harreman zuzena eta konfidantzazkoa sortzea ahalbidetzen du.\nGiro ona, helduentzako eta haurrentzako jarduera kultural eta gastronomikoekin: dastatzeak, tailerrak, erakustaldiak, musika…\nEta askoz gehiago: lankidetza agroekologiarekin, jasangarritasunarekin, ekonomia sozialarekin, merkataritza txikiarekin edo gizartearen partaidetzarekin zerikusia duten erakunde eta elkarteekin.\nEKOmerkatu aurreko ostegunean ere hileko EKOtopaketaz gozatu ahal izango da Geltokiko jatetxean. EKOtopaketa, funtsean, sukaldaritza klase bat da. Bertan, Nafarroako Jatetxe Iraunkorren Sareko sukaldari onenek elikagai ekologiko ezberdinekin afaria prestatzen dute. Beraz, parte-hartzaileek errezeta bat ikasiko dute, eta errezeta horren osagai nagusiak larunbateko EKOmerkatuan erosi ahal izango dituzte, zuzenean ekoizleei.


Michel Tubianaren heriotza. - Artisans de la Paix\nMichel Tubianaren heriotza.\nGaur, Giza Eskubideen Ligako ohorezko presidente Michel Tubianaren heriotzaren berri izan dugu. Berria emozio handiz hartu dugu Bake Bidean eta Bakegileetan. Giza Eskubideen Ligarekin, injustizia guzien aurka eraman duen borrokagatik omendu nahi dugu, Euskal Herriko bakearen alde konprometituriko gizona zen.\nMichelek laguntza sendoa eta erabakigarria eman dio Euskal Herriko bake prozesuari. Humanista, entzuteko eta elkarrizketarako gizona, gure lurraldea, bake prozesurako bide luze eta bihurri honetan lagundu du.\nAzken hamarkada honetako gertakari garrantzitsu guztien partaide izan da, Aieteko konferentziatik: desarmea, ETA-ren desegitea, baina baita Ministerioarekin elkarrizketak izaiten dituen Euskal Herriko delegazioko kidea ere izan da. Pertsonalki parte hartu zuen Luhuson 2016ko abenduaren 16ko ekintzan adibidez, ekintza honek desarmea desblokeatzeko aukera eman zuelarik, eta, azkenean, borroka armatuaren bukaera ekarri zuelarik Euskal Herrian.\nGeroztik, Michelek Bake Bidearekin eta Bakegileekin lan egiten zuen, euskal preso politikoen arazoa konpontzeko eta bake prozesua indartzeko. Agurtu eta omendu nahi dugu, Euskal Herrian ekarpen historikoa egin duen gizona.\nGure pentsamendu eta elkartasuna helarazi nahi diogu bere familiari eta LDHko kide guzieri. Haren humanismoak, eskuzabaltasunak eta adimenak markatuko dute giza eskubideen defentsaren historia.\nMixel Berhocoirigoin-en eta Mizel Bergouignan-en ondotik, beste bide lagun bat galdu dugu.\nGalera izugarria da, baina haiek egindakoak lagunduko digu etorkizuneko belaunadinetzat askatasun eta demokrazia mundu baterako bidea marrazten.


Wifia | El Correo\nARITZ GORROTXATEGI Domingo, 6 enero 2019, 23:44\n«Jarri wifia, aita», dira azken aldian semeei maizago entzuten dizkiedan hitzak. Errepikatzearen poderioz, 'Casablanca' pelikulako «Jo ezak berriro, Sam» hura bezain mitikoak bihurtu dira dagoeneko. «Jarri wifia, aita». Ez pentsa ikerketa mamitsu bat egiteko behar dutenik, ezta eskolarako lan baterako ere. Ez horixe. Sofan botata daude, erdi ilunpetan eta kakotuta. Nahikoa dute mugikorretik ateratzen den argi izpi ahalguztiduna. Zenbatetan bota diet erabileraren sermoia… Zentzuz erabiltzeko eta ez bihurtzeko gailuaren esklabo, denbora beste zerbaitetan erabiltzeko. Haiek baiezkoa egiten didate buruarekin, begiak pantailatik askatu gabe. Konparazio literario bat ere erabili izan dut, eta 'Eraztunen Jauna'ren eraztunarekin edo Sauronen begiarekin ere konparatu izan dut. Trumpen kastakoak zergatik aukeratzen dituzten ere azaldu izan diet arrasto larriz, bai eta egoera horiek gailu berriekiko bizi dugun alienazioarekin lotu ere. Michael Moore zinemagileari zera irakurri nion halako batean: «Jendea ergela bihurtzen baduzu, ergel bati emango diote botoa».\nJakin badakit belaunaldi bakoitzak bere berritasun eta joerak dituela, bere iniziazio sentimentala, bere errituak, bere modak, gurasoen garaiarekin zerikusirik ez dutenak… Are gehiago, haiekiko haustura bilatzen dutenak. Zer esan musikaz edo zinemaz… Semeei gustatzen zaien musika eskasa iruditzen zait, baina badakit gauza bera pentsatzen zutela nire gurasoek ere niri nerabezaroan gustatzen zitzaidan musikaz… Hasi naiz halako batean seme zaharrekin musikaz hizketan. Izan ere, etxean denetatik jarri izan diegu: rocka, musika klasikoa, jazza… Pailazoen musika gutxi, eta oso haurrak zirenean. Ezin ditut jasan beren seme-alabei etengabe pailazoen musika jartzen dieten guraso horiek. Zergatik ez diete jartzen beraiei gustatzen zaien musika? Ezin da haurren heziketa musikala pailazoen esku utzi, ez horixe. Lege bat egin beharko litzateke hori saihesteko.\nBaina natorren harira. Garbi daukat lehengo musika gaurkoa baino hobea dela, ezin dela konparatu garai bateko rocka eta gaur egungo reggaetona. Eztabaida horretan murgilduta gaudela, neure buruari galdetu diot ez ote naizen zahartzen ari. Ez al da hori, bada, adinean aurrera doazen belaunaldi guztien ustea? Gerokoa atzokoa baino txarragoa dela? Zer pareka daiteke Beatlesekin, Bob Dylanekin edota Creedence Clearwater Revivalekin? Esaterako, 60etan jaiotako hainbatentzat ez dago Pink Floyd bezalakorik. Eta zer esan Rolling Stones, The Clash, The Who, Sex Pistols edo ACDCri buruz?\nHoriek ere entzun ditut, gehi nire garaikoak. Adibidez, Queen, Kortatu-Negu Gorriak, Nirvana, REM, U2, Metallica, Oasis, Red Hot Chili Peppers… Jazza ere hor dago, klasikoak zein berriagoak. Gogoratzen dut aitari Mozart, Beethoven, Schubert, Verdi eta horrelakoak gustatzen zitzaizkiola. Neuri ere gustatzen zaizkit, eta, arestian esan bezala, badakit zer iritzi zuen aitak neuk atsegin nuen musikaz. Nolanahi ere, jakin badakit une bakoitzak musika mota jakin bat eskatzen duela. Musika klasikoa zergatik den hobea azaltzen saiatu naiz semeei. «Zenbat 'like' ditu Mozartek?», galdetu dit haietako batek. Alferrikako eztabaida dela ohartu naiz.\nEtsia hartuta, haiei begira geratu naiz une batez. Sofan botata daudela, jubilatu pare baten irudia etorri zait burura, edo garai batean kalean gora irratia belarriari lapa-lapa eginda ikusten zenituen agure haiena, igandetako kirol-karruselaren txute dezibelikoa barneratzen.\nTelefono konpainia baten iragarkiak arrazoi zuen: Wifia da gure aberria. Wifia non, gure etxea edo aberria han. Ez Euskal Herria, ez Espainia, ez Katalunia, ez Europa… Gure aberri berriak, dena posible den lurralde alegiazko horrek, Wifiland du izena. Izan ere, nork behar ditu lurraldeak eta nazionalitateak? Zertarako tematu jada iraungita dauden eztabaida horietan? Begi-bistakoa da gazteagoek ez dutela lurrarekiko eta gure kulturarekiko atxikimendu itsu hori. Asaba zaharren baratza errekara arropak garbitzea joatea bezain antigoalekoa da. Wifiaren eskuetan gaude dagoeneko. Pax Wifi.\nU2, The Who, The Rolling Stones, The Clash, España, Europa, Euskera\nSE NON È VERO… Nortzuk izan ziren Gasteizko emakume ezagunenak?


Biztanleria - Suhiltzaileak\nEdozein pertsonak eska ditzake gure erakundearen zerbitzuak. Larrialdi zerbitzuak doakoak dira eta tasetatik salbuetsiak, Aldundiaren Zerbitzuen laguntza behar izan duten Gipuzkoako udalerrietako biztanleentzat.\nLarrialdi zerbitzuez gainera, edonork egin diezazkieke kontsultak Aldundiko Suhiltzaile Zerbitzuko teknikariei, suteen prebentzio eta su itzalketarekin zerikusia duten gaiei buruz eta/edo gure zerbitzu katalogoarekin lotutako beste edozein diziplinei buruz. Gure teknikariek emandako edozein azalpen edo informaziok ez du izaera loteslea, ezta arau mailakoa ere, eta biztanleria informatzeko zeregina betetzera mugatzen da, administrazio mailan dagokion moduan.\nHorretarako bere eskaera, kontsulta, iradokizuna edo zalantza idatziz eta erregistroarekin helarazi beharko du, administrazioak finkatutako bidetik.\nGertakari baten ondoren, hark eragindako ondorioak ugari izaten dira biztanleriarentzat. Horietako bat izaten da dagozkien aseguruen tramiteak egitea, halakoetan gertatutako kalteei aurre egiteko.\nSarri askotan tramiteetarako derrigorrezkoa izaten da esku hartu duen Zerbitzuaren jarduerazko txostena aseguru etxeentzat.\nAipatu txosten hori inprimaki deskargagarriarekin gure zerbitzua eska daiteke, betiere, idatziz eta izenpetuta, dagokion erregistroarekin. Horretarako segidako datu hauek eman behar direlari\nIzena eta abizenak, eskaria egiten duen pertsonarenak\nHelbide arrunt osoa\nHelbide arrunt osoa, bidaltzea nahi duzun txostena helarazteko\nFaxa (bide honetatik helaraztea nahi izanez gero)\nPosta elektronikoa (bide honetatik helaraztea nahi izanez gero)\nNorberaren izenean edo ordezkotzan egiten denaren oharra\nOrdezkotza: Izena eta abizenak edo konpainiaren izena\nHaren erreferentzia (enpresa, adituaren txostena, bulegoa, aseguru konpainia…)\nEsku-hartzearekiko harreman mota eta eskaeraren zergatia\nEskaera jasotzen duenean dagokion Guardia Buruak izenpetutako idatzia bidaliko du zerbitzuak, eskatutako baliabide bidez 10-15 eguneko epe batean gutxi gorabehera, eskaria jasotzen den egunetik hasita.\nEgoitza elektronikok erregistro orokorrera esteka


Costa Rica's Call Center (CCC) arte telemarketing enpresa azpikontratatzeko San Jose, Costa Rica hiriburuan kokatutako estatua da. Gure ardatz nagusia izan da, eta beti izango da pertsonalki tren bakoitzak call center aholkulari beraz, telemarketing emisor eta sarrerako txiki eta ertainek nazioarteko enpresa irtenbideak kalitate handiena eskaini ahal izango dugu, ekintzaile eta Fortune 500 enpresa gisa.\nGure call center software tamaina kanpaina edozein kudeatu ditzakegu gure bitartean oso prestatutako zentroa zuzendaritza taldeko dei kontsumoa zure enpresa eskaintza daiteke edo hedatze harremanetarako zure bezeroei oraingo ostatu estresa gabe metodoa frogatu eta denbora zuk beharrezkoa eta tren alokairua gehitu call center bakarrik eragile.\nCosta Rica's Call Center zure enpresa da lehiakorra enpresa abantaila gehiago eskaintzen bitan baino elebiduna oso prestatua eta hezia call center langileen kopurua berdina prezio zenuke zure area local barruan ordaindu bat handiagoa ordaindu eta ez da hain ondo prestatutako call center agente egiteko .\ncall center zerbitzu maila handia ematen du gure enpresaren telemarketers kualifikatuak nahi duten lana, eta zure curriculuma errespetagarria de la abundancia batekin. Gaur egun oso lehiakorra outsourcing merkatuan, eta Ameriketako Estatu Batuak hurbil hurbiltzeko, Central Time Saila eta Espainiako hizkuntza gaitasuna balio erantsia dira gaur egun ia jotzen oinarrizko baldintza denean zer call center zure proiektua garrantzitsua erabilera erabakia. to aukera utziz ez da ere aukera bat delako. dei offshore zentro eragile asko elebidunak dira bere ama Erdi Ekialdeko edo Asian duen hizkuntza da, North American belarrian zaila den. Espainiako gehiago interesgarriak eta praktikoak untapped balizko merkatu bigarren hizkuntza gisa izanik zehar Ipar, Erdialdeko eta Hego Amerikako baita herrialde horietan eta Espainiako populazio da bai lehen mailako edo bigarren hizkuntza.\nAlderdi hori bakarrik egin Costa Rica oso erakargarria gertu-shore irtenbidea outsourcing. Garrantzitsuena, abantaila hartu ahal izango duzu zerga nazioarteko nazioarteko enpresa Costa Rica inbertitzeko eta bertako ekonomia emandako legeak. Ahalmena eta abantailak aurrezki da zure outsourcing kanpaina bat oso jakintsua enpresa erabakia.\nGainera, ohiko beste dei zentroak ez bezala, Costa Rica's Call Center egonaldiak ez ehun pertsona call center, kanpoko bat edo sarrerako bezeroen zuzendutako kanpaina baino denbora gehiago behar izan behar bezala kontrolatzeko, performance eta positiboa langile morale at kudeaketan oinarrituta. Behin ahalmena gure deia zentro batean iritsi zen, beste leku batean egitura bereko eta enpresa-plana sortuko da, gure call center emaitzak mantentzeko eta itxaropenak etengabe goi mailako lehiaketa baino.\nCall center da software gisa telemarketing prestakuntza bezala kanpaina kanpoko garrantzitsua. Biek segurua izan behar da, fidagarria eta prest out egiteko berean lehiaketa zarela kontuan hartuta gaur egun. Costa Rica, oso azpiegitura sendoa, egonkorra gobernu demokratikoa, oso lehiakorra lan-kostuak eta call center lan poltsa da, batez ere Ipar Amerikako kultura attunded du. Call center lanpostuak dira Costa Rica goiko ibilbide ordaintzeko aukera batzuk. Hau oso desberdina duten beste herrialde batzuetako consideran itsua enpresaren posizio bat bezala hasi da. horiek beste leku fakturazioa bost hamar aldiz gehiago Costa Rica baino. gure deia zentro bat bisitatzeko duzu zure hurrengo oporrak edo enpresa Erdialdeko Amerika paradisu, Costa Rica bidaia animatzen ditugu. Hemen zaude bitartean, gomendatzen bidaia egunean beste bat hartu paisaia birjina hondartzak bisitatzeko, play golf ondoan ozeanoaren genuke, saiatu zorte itsas sakona arrantza at, oihan tropikalak, climb volcanos edo, besterik gabe bero natural manantiales Lasaitu ezagutzeko. Zatoz eta egoera ikusteko zergatik call center Costa Rica outsourcing zure enpresaren gero soluzio perfektua eta Kontsumoa industriaren Powerhouse da.


Azterlan baten arabera, gastroenteritis biralek eta elgorriek urtean bi milioi heriotza baino gehiago eragiten dituzte mundu osoan. | Consumer\nAzterlan baten arabera, gastroenteritis biralek eta elgorriek urtean bi milioi heriotza baino gehiago eragiten dituzte mundu osoan.\nMunduan inoiz izan ez den populazioaren hazkundeak birus asko agertzea bultzatzen du.\nBBVA Fundazioak argitaratutako “Virus patogeno” lanak birusen munduaren berrikuspen eguneratua egiten du, nazioarteko ospea duten 33 ikertzaile espainiarren ekarpenekin. Fitxa interaktiboak dituen CD batekin batera, lanak hiru atal nagusi ditu: birusen ezaugarri orokorrak, animalia-birusen familia nagusiak eta birusaren eta ostalariaren arteko elkarreragina.\nHaren ondorioen artean, gastroenteritis biralek eta elgorriek urtean bi milioi heriotza baino gehiago eragiten dituzte munduan. Pertsonak infektatzen dituzten gaur egungo patogenoetako asko eta gaixotasun berri gehienak birusak dira. Horietako batzuk prebalentzia handikoak dira, hala nola dengea, C hepatitisa edo gripea, urtean 300 milioi, 170 milioi eta 100 milioi pertsonari eragiten baitiete, hurrenez hurren, Luis Carrasco eta José María Almendral CSIC Biologia Molekularreko Zentro Nazionaleko koordinatzaileek diotenez.\nAditu horiek azaldu zutenez, birus askoren (GIB, Ebola, Marburg, SARS, West Nile) larrialdiak mesede egiten die munduko populazioaren hazkundeari, bai eta pertsonen, animalien eta elikagaien garraioa handitzeari, giza ohituren aldaketei eta klima-aldaketari ere.\nBirusak bizi-oinarri molekularrak ulertzeko azterketa-eredu bihurtu dira, ziurtatu zuen Almendral irakasleak, GIBak giza sistema immunearen funtsezko alderdiak azaldu dituela edo erretrobirusari buruzko ikerketek minbiziaren oinarri genetikoei buruzko aurkikuntza garrantzitsuak eragin dituztela. Bestalde, Carrasco irakasleak nabarmendu zuen birusak ezagutzeak prebentzioa areagotzen laguntzen duela txertoak eginez eta birusen aurkako agenteak garatuz.\nelgorri gastroenteritis-eu muertes-eu


Donostia Zinemaldia :: Denbora galduaren bila, familia giroan\nHemen zaude: Lehen orrialdea > 69. Edizioa 2021 > Zinemaldiaren Egunkaria\t> Denbora galduaren bila, familia giroan\nDenbora galduaren bila, familia giroan\nAitor Merino (Donostia, 1972) zinemagileak Irizar Saria jaso zuen 2014ko Donostia Zinemaldian bere arreba Amaiarekin batera zuzendutako Asier ETA biok (2014) film luze dokumentalarekin. Bi urte geroago, Fantasía izeneko bere proiektu berria Ikusmira Berriak II programarako hautatu zuten. Malagako zinema-jaialdian aurkeztu ostean, gaur erakutsiko du bere jaioterrian.\nFamilia-bidaia batean du hazia Merinoren proiektuak. Bere guraso Kontxi eta Iñakirekin eta arreba Amaiarekin kruzeroan bidaia antolatu zuten, elkarrekin denbora igarotzeko asmoz. Itsasontzi erraldoiaren izenak (Fantasía), baina, euren planak hankaz gora jarri zituen: “Gure irudimena piztu zuen eta kamera eramatea erabaki genuen, zer egingo genuen jakin gabe”, adierazi du zuzendariak. Kruzeroetako kontuetan hasi ziren arreta jartzen, harik eta anai-arreben begiradak gurasoengan erreparatu zuen arte. “Berehala konturatu ginen haiek izango zirela filmaren ardatz”, gaineratu du.\nBidaiatik bueltan, euren bizitza arruntetara itzuli ziren, Amaia Ekuadorrera eta Aitor, Madrilera, eta kruzeroan grabatutako materialarekin lanean hasi zen Aitor. “Pentsatu nuen, itsasontzian grabatutako material eder hura fantasia bat zenez, errealitatean murgiltzea zela hurrengo urratsa”, esan du egileak, “hurrengo udaberrietan beste kamera bat eraman nuen gurasoen etxera eta grabatzen hasi nintzaien”. Semearen jolas bat zelakoan, etxeko eguneroko bizimodua lasai grabatzen utzi zioten. Baina proiektua Ikusmira Berriak programan sartu zutenean, bere egitasmoa gurasoei kontatu behar izan zien. “Hasiera batean beldurtu egin ziren oso biluztuta agertzen zirelako nik grabatutako material hartan, baina ondo hartu zuten; oso eskuzabalak eta ausartak izan dira”, azaldu du Merinok.\nLau urtez grabatzen egon ondoren, kamera sinple eta txiki hura familiako beste kide bat bihurtu zen. Prozesu horretan guztian giza-taldea izan da garrantzitsuena zuzendariarentzat: “Nik ez dut film hau bakarrik egin, lantalde bat egon da atzetik. Nik grabatutako material pila hartan, 200 ordu inguru, etzegoen filmik. Doxa Producciones-eko Ainhoa Andrakak eta Zuri Goikoetxeak, eta Amaia Merinok, urteak pasatu dituzte nirekin batera materialari forma ematen”.\nMaite dituen pertsonak oroimenetik gertu egoteko ekimena da filma. Oraina harrapatu eta denbora gelditzeko ahalegina. “Ni ez nintzen oraina harrapatu nahian zebilen bakarra, denok egiten dugun esfortzua da; argazkiak egiterakoan edo albumak osatzerakoan, oroimena ez galtzeko lana egiten dugu”, esan du Merinok.\nAitor Merino zuzendaria.


MADERA Y METAL: Aurpegiko krema azal koipetsuarentzat 50 ml\nHomeDendaAurpegirakoMADERA Y METAL: Aurpegiko krema azal...\nHome / Azal mota / Koipetsua/aknea / MADERA Y METAL: Aurpegiko krema azal koipetsuarentzat 50 ml\nOso ukitu arina duen krema hidratatzailea, erraz zabaltzen eta xurgatzen dena, noizean behin aknea duen azal kopeitsua osasuntsu zaintzeko ezin hobea. Tarteko azala eta aknea duten pertsonek ere erabil dezakete.\nLandare olio esentzialetan, ohiko belarretan eta ayurvekoetan eta Bach loretan oinarrituta dago, Osagarri hauek hidratazioa, nutrizioa, bizitasuna, segoa erregulatzea eta denboraren erasoarekiko babesa ematen dute.\nIzaera sutsua duten pertsonentzat egokia. Bere belar lurrin naturalak lasaitasuna emango dizu, egonezina sortarazten dizuna ahaztuz eta arazoei garrantzia kenduz. Ongi sentituko zarenez, zure azalak ere ongizatea transmitituko dizu.\nMADERA Y METAL: Aurpegiko krema azal koipetsuarentzat 50 ml quantity\nCategories: Aurpegirako, Azal mota, Koipetsua/aknea, Kremak, Lasaitasuna, Sentsazioak, Zainketa berezia, Zimurrak Tags: aceites vegetales, Aromaterapia, cosmética experiencial, cosmética natural, ingredientes ecológicos, nutrición Product ID: 16694\nAknea duen azala edo azal koipetsua daukazu.\nArgia, burugogorra eta gauzak zure kabuz egiteko gai zaren persona zara. Gauzak egituratuak izatea gustatzen zaizkizu eta zure buruarekin eta inguruarekin lasai egotea nahi duzu.\nJojoba-olioaren ehuneko altuak larruazala biziberritzen du eta gantz-doitzailea da.\nBach loreen, olio esentzialen eta Ayurveda estraktuen sinergiak motibazioa lortzen eta aktibatzen, zama bezala bizi dituzun sentimenduak orbaintzen eta zure esentzia garbitzen lagunduko zaituzte.\nBere belar-lurrin naturalak zure buruarekin, ingurunearekin eta naturarekin orekan zaudela sentiaraziko dizu.\nBegiratu ispiluan eta errepikatu hiru aldiz “gaur, dena gaizki ateratzen zait, ez naiz haserretuko”.\nAqua (Water), Aqua (Water) & Melia Azadirachta Leaf Extract *, Simmondsia chinensis (Jojoba) Seed Oil*, Blend of Glyceryl stearate (and) Cetearyl alcohol (and) Stearic acid (and) Sodium lauroyl glutamate (emulsionante de origen vegetal), Prunus armeniaca (Apricot) Kernel Oil*, Calophylum inophylum (Tamanu) Seed Oil*, Parfum**, Cetyl alcohol (emulsionante de origen vegetal), Xanthan gum (espesante de grado alimentario), Sodium benzoate (conservante aprobado por Ecocert), Potassium sorbate (conservante aprobado por Ecocert), Melaleuca ericifolia Leaf Oil, Helianthus annus (Sunflower) Seed Oil* & Rosmarinus officinalis Extract* (antioxidante), Alcohol denat.* (flores de Bach), Citric acid (ajustador de pH), Linalol***, Limonene***, Geraniol***.\nBe the first to review “MADERA Y METAL: Aurpegiko krema azal koipetsuarentzat 50 ml” Cancel reply


Bergara eta Antzuola arteko mugarria. Mugarria ez da aurkitu. Polpol M.T.koek emandako zenbakia: 97. Mugarriaren izena 1939ko aktan: Kurutze txiki. Mugarrien ibilbidea lantzean ez zen mugarria aurkitu eta 2011ko urriaren 15ean sartu zen mugarri berri hau Antzuolako mugako beste hirurekin batera. Informazioa: Polpol Mendizale Taldea, mugarrien ibilbideak.\nX548325 Y4770623 (b5m)\nAmaierako A berezkoa du hitzak eta, beraz, deklinabideko kasu guztietan mantenduko du: Trukarriaga, Trukarriagak, Trukarriagari, Trukarriagan, Trukarriagako, Trukarriagatik, Trukarriagara\nBergara eta Antzuola arteko mugarria. Mugarrian idatzita dagoen zenbakia: 98. Polpol M.T.koek emandako zenbakia: 98. Mugarriaren izena 1939ko aktan: Turko-arriaga. Oharra: "VERGARA" 98 eta "ANTZUOLA" 32 idatzita. Informazioa: Polpol Mendizale Taldea, mugarrien ibilbideak.\nX548405 Y4770405 (b5m)\nAmaierako A berezkoa du hitzak eta, beraz, deklinabideko kasu guztietan mantenduko du: Azaldegieta, Azaldegietak, Azaldegietari, Azaldegietan, Azaldegietako, Azaldegietatik, Azaldegietara\nBergara eta Antzuola arteko mugarria. Mugarrian idatzita dagoen zenbakia: 99. Polpol M.T.koek emandako zenbakia: 99. Mugarriaren izena 1939ko aktan: Azaldegieta. Oharra: "V" 99 eta "A" 33 idatzita. Informazioa: Polpol Mendizale Taldea, mugarrien ibilbideak.\nX551335 Y4775329 (b5m)\nBergara eta Antzuola arteko mugarria. Mugarrian idatzita dagoen zenbakia: 79. Polpol M.T.koek emandako zenbakia: 79. Mugarriaren izena 1939ko aktan: Erreka txiki . Oharra: "V" 79 eta "A" 13 idatzita. Informazioa: Polpol Mendizale Taldea, mugarrien ibilbideak.


Agiria eta argazkiak La, 2017/11/18 - 20:14 argitaratua\nHasteko, jakin berri dugun albistea helarazi nahi dizuegu: Javier Perez de Nanclares euskal errefuxiatu politikoa Mexikon hil da gaur. Euskal Herrira itzuli ahal izan gabe hil da militante politiko hau. Gure doluminak familiari. Agur eta ohore Javier!\nKlandestinitatean, deportazioan, kartzelan eta azkenik etxean preso. Horrela pasatu du Belenek bere bizitzaren zatirik handiena, askatasunaren aldeko borrokara entregatuta. Herenegun izan genuen bere heriotzaren berri, azken hatsera arte preso eduki dute belauniko jarriko zutelakoan, baina azken hatsera arte mantendu da etsaiaren aurrean zutik eta tinko. Agur eta ohore Belen!\nBelenen heriotzak, Kepa del Hoyo eta gero preso politiko baten aurtengo bigarrenak, halabeharrez bultzatzen gaitu gainontzeko preso erien egoerari so egitera. Estatuek bahituta mantentzen dituzten horiek akabatzeko saiakera garbian diraute eta horren adibide gordina dugu Ibon Iparragirrerengan. Bere gorputza ia defentsarik gabe dago, edozein momentutan hil daiteke, eta hala ere epaile faxista batek preso mantentzen jarraitzen du.\nAlabaina, krudelkeria honen atzean dagoena ez da mendeku gose soila, sarritan era okerrean esaten den moduan, baizik eta herri oso bat ikaratzeko eta preso politikoen damutzea lortzeko nahia. Helburu politikoak lortzeko indarkeriarik maquiavelikoena da, gaixotasunari etekina ateratzea bilatzen duena xantaia egiteko asmoz. “Damutu zaitez ala hil!”, hori da preso gaixoei mahai gainean jartzen ari zaizkiena, uztailean Aitzol Gogorzak salatu bezala. Bilatutako damutze hauen bitartez Estatuak garaiezinak direla erakutsi nahiko lukete. Borroka egitea merezi ez duenaren mezua helarazi nahi digute.\nAmnistiaren Aldeko eta Errepresioaren Aurkako Mugimenduak, ordea, borrokarako deia egin nahi du beste behin ere. Kasu hauen aurrean ez da nahikoa gizartearen ulerkortasun humanoa bilatzea, baizik eta erosotasun burgesetik atera behar dugula herria. Kaleak borbor jarri beharra dugu militante politiko hauek etxera bizirik bueltatzea nahi badugu. Antolakuntza, erabakigarritasuna eta borroka izango dira kartzeletako giltza.\nOmnium, ANC eta Catalunyako Gobernuko kideen kartzelaratzearekin asko dira Espainiako Estatuak “orain” preso politikoak dituela esan dutenak, nahiz eta “orain” arte preso politikoen existentziaren aurrean beste alde batera begiratu duten. Haiei ere zuzendu nahi gatzaizkie esateko azken 80 urteetan ez dela egon Espainiako Estatuan preso politikorik gabeko egun bakar bat ere, eta denon arazoa dela amnistia osoaren gauzapena.\nEsandakoagatik, inoiz baino beharrezkoagoa da amnistiaren aldeko borroka sustatzea eta indartzea. Inoiz baino argiago gelditzen da askatasunaren aldeko borrokak dirauen bitartean, etsaiak preso politiko berriak sortzen jarraituko duela, eta kartzelak husteko bi modu baino ez daudela: irabaztea ala amore ematea.\nGaurko borroka biharko garaipena izango delako, jota ke irabazi arte!